Selaković: Izjava izaelskog ambasadora nije istinita, svojsvrsni je bezobrazluk - IndeksOnline.rs\nNaslovna srbija Beograd Selaković: Izjava izaelskog ambasadora nije istinita, svojsvrsni je bezobrazluk\nSelaković: Izjava izaelskog ambasadora nije istinita, svojsvrsni je bezobrazluk\nBEOGRAD – Ministar spoljnih poslova Srbije Nikola Selaković demantovao je danas navode ambasadora Izraela u Beogradu Jahela Vilana da je predsednik Srbije Aleksandar Vučić potpisao u Vašingtonu sporazum sa Kosovom.\n“Ono što je ambasador Izraela u Beogradu izjavio je nije tačno i reč je o svojevrsnom bezobrazluku” rekao je Selaković za TV Prva.\n“Ambasador Izraela je rekao da su oni to uradili (priznali Kosovo) pod pritiskom SAD. To znači da je naš predsednik izdržao taj jezivi pritisak u sred Vašingtona”, rekao je Selaković.\nOn je ponovio da su Vučić i tadašnji premijer privremenih prištinskih institucija Avdulah Hoti potpisali dva različita “papira” i naveo da u dokumentu koji je potpisao Hoti stoji da su “Priština i Izrael saglasni da se medjusobno priznaju”.\n“U dokumentu koji je potpisao predsednik Vučić stoji da je Srbija, odnosno Beograd saglasan da otvori ;privredno, državno predstavništvo u Jerusalimu do 20. septembra 2020. godine kao i da izmesti ambasadu do 1. jula 2021. godine”, naveo je šef srpske diplomatije.\nOn je istakao da je Vučić potpisao dokument u kome se ne pominju ni Kosovo ni Priština, dok je sa druge strane, “Izrael podlegao pritiscima kojima naš predsednik nije”.\nSelaković je rekao da u ovom trenutku nije izvesno da se govori o izmeštanju ambasade Srbije iz Tel Aviva u Jerusalim i naglasio da je “malo verovatno da do toga dodje posebno nakon izraelskog priznavanja Kosova.\nSelaković je naveo da je Vučić u roku od sedam dana od dogovora u Vašingtonu razgovarao sa premijerom Izraela Benjaminom Netanjahuom ;i rekao da će Srbija, ako “bude poštovana od strane Izraela”, ako Izrael ne prizna Kosovo, postupiti u skladu sa dogovorom da prebaci ambasadu u Jerusalim.\n“Odluka Izraela da prizna Kosovo je doneta pod američkim pritiskom, inače nemojmo zaboraviti da je to uradjeno u okviru sporazuma Srbije i Kosova sa Amerikom, a ne sa nama, sa Izraelom. Ne pokušavam da se krijem iza toga, tu odluku je doneo Izrael posle mnogo godina tokom kojih nismo priznali Kosovo. To je defintivno protiv naših interesa u Srbiji, to je protiv mojih interesa”, rekao je Vilan.\nSledeći tekstGlavna tužiteljka MKS: Moguće da su počinjeni ratni zločini u izraelsko-palestinskom nasilju


Severna Koreja preti širenjem nuklearnog arsenala i upozorava na neprijateljstvo SAD - Svet - Dnevni list Danas\nPočetna » Svet » Severna Koreja preti širenjem nuklearnog arsenala i upozorava na neprijateljstvo SAD\n3Piše: Beta 09. januara 2021. 00.16 Izmenjeno: 10. januara 2021. 19.22\nnuklearno oružje, Severna KorejaSeul\n09. januara 2021. u 07.27\nOvo je zanimljivo sa aspekta kako se mali brane od hegemonije. Atomskim oružjem protiv atomskog , to je kad mali imaju i mogu a šta je sa drugima koji padaju kao pod Hitlerovom hegemonijom i još defiluju slične opscecije kao da su sastavni , a zanimljivo nama to deluje privlačno a bilo nam je odvratno.\n09. januara 2021. u 08.06\nBilo bi bolje da unapredi ishranu svoga naroda.\n09. januara 2021. u 08.13\nTreba biti pripravan , setite se da je Obama jos onomad hteo da krene na Vasu drzavu.\nUgusili su demokratske proteste kod sebe sada moraju da se iskupe i zabasure kako pa nad drugima kako drugacije. Ako ste vec bli na udaru od istih pa ih je omelo Trampovo pojavljivanje sada treba biti na oprezu i stvarati saveznike koji bi reagovali odmah , bez razmiljnaja ako krene bilo kakav napad na Severnu Koreju . Dosta je lazi i prevara i lazne borbe za mir na Zemaljskoj kugli .\nAko se samo uzme ova drzava u proucavanje, sve je dala na borbu protiv laznog iz laznih razloga svog porobljavnja od strane zna se koga. Zar sve drzave treba tako da se plase korpoantihrista.


Vučić slučaj "Tamnava" izbacio na vrata, ali mu se vratio kroz prozor\n13. februar/veljača, 2015.\nKolubara, ilustrativna fotografija\nNakon što je Balkansku istraživačku mrežu optužio da o tome laže, premijer Srbije je za slučajem ispumpavanja vode iz potopljenog kopa „Tamnava“ zalupio vrata, ali – slučaj se vratio kroz prozor, i to skupštinski, zahvaljujući nevladinoj organizaciji Transparentnost Srbija.\nTransparentnost Srbija je uputila dopis Odboru za finansije, budžet i kontrolu trošenja javnih sredstava u kojem traži odgovore na neka pitanja u vezi sa javnom nabavkom za ispumpavanje vode iz potopljenog kopa “Tamnava” u kojoj je bila građanski nadzornik.\nMeđu pitanjima na koja traži odgovore jeste i to da li je nabavka mogla biti sprovedena ranije, kakvi su bili kriterijumi postavljeni ponuđačima i kakve efekte je to imalo na izbor najpovoljnije ponude.\nTransparentnost je posebno ukazala na to da treba da se unapredi postojeći Zakon o javnim nabavkama koji u ovom slučaju nije dozvolio da se izbegne postupak sprovođenja tendera. Naime, slučaj „Tamnava“ je pokazao da su troškovi uvoza struje i uglja zbog trajanja postupka javne nabavke višestruko veći od njene vrednosti, kaže programski direktor ove organizacije Nemanja Nenadić:\n„Zakon poznaje mogućnost da se nakon elementarnih nepogoda neke nabavke sprovode bez procedure, dakle, bez ikakvog raspisivanja konkursa. Međutim, taj izuzetak, da bi mogao da se primeni, ta nabavka mora da bude neophodna radi obezbeđivanja osnovnih životnih uslova. Primera radi, to su bile nabavke kada su za ljude koji su izbegli iz poplavljenog Obrenovca kupovani hrana, ćebad, smeštaj. Ova vrsta nabavki se ne može podvesti pod taj izuzetak. Ukazali smo da bi bilo racionalno da se podvede, ali ne iz razloga što su bile poplave pa je nabavka hitna, već iz razloga što država trpi veliku ekonomsku štetu zbog toga što ti kopovi ne rade, štetu koja je daleko veća nego što je vrednost same nabavke ispumpavanja. Zbog toga bi ljudi u Odboru za finansije trebalo da razmotre to da se uvede i neka pravna mogućnost da se u nekim budućim situacijama, ako se, nedajbože dese, ubrza taj postupak nabavki radi otklanjanja šteta“, pojašnjava Nenadić.\nUprkos tome što je resorni ministar objašnjavao da je tender za ispumpavanje „Tamnave“ morao da bude raspisan jer je ono finansirano kreditom Svetske banke, Transparentnost Srbija uverava da je to besmislena tvrdnja.\n“Ukazali smo da je to irelevantno zato što ova nabavka uopšte nije sprovođena po pravilima Svetske banke već po domaćem Zakonu o javnim nabavkama. Štaviše, u dokumentaciji o sprovođenju nabavke se i ne pominje taj zajam kao izvor finansiranja već se navodi da se finansiranje obezbeđuje izmenama programa poslovanja javnog preduzeća ‘Kolubara’, a i sam ugovor sa Svetskom bankom zaključen je nekoliko meseci nakon što je ova javna nabavka bila raspisana, pa je očigledno da je pominjanje zajma Svetske banke u tom kontekstu irelevantna stvar”, podseća Nenadić.\nTransparentnost smatra i da je neophodno objaviti precizne podatke o izvršenju ugovora, kao i to da li su naplaćene garancije s obzirom na to da su probijeni rokovi za ispumpavanje vode iz „Tamnave“.\n“Taj posao je trebalo da se završi do sredine decembra. Kao što znamo, posao još uvek nije završen. Možda za to postoje neki objektivni razlozi, ali to je takođe nešto što bi trebalo jasno da kažu, pre svega ljudi iz EPS-a. Naravno, veoma je bitan i podatak da li je korišćeno neko od sredstava obezbeđenja jer je morala postojati bankarska garancija za dobro izvršenje posla od milion i po evra”, dodaje Nenadić.\nUpitan kako će reagovati na dopis Transparentnosti Srbija, Veroljub Arsić, predsednik Odbora za finansije, budžet i kontrolu trošenja javnih sredstava, za RSE kaže:\n“To je stvar nadležnog ministarstva, ne Odbora. Mi možemo samo da učestvujemo u postupku koji se odnosi na zakonitost, u smislu poštovanja Zakona o javnim nabavkama. Dakle, do onog trenutka dok se ne potpiše ugovor, to je nadležnost Odbora; sve posle toga je nadležnost samog Ministarstva, eventualno državnog revizora. Sve primedbe i pitanje Transparentnosti Srbija mi ćemo da uputimo nadležnom ministarstvu, pa ono neka dalje o njima odlučuje, a u vezi sa njihovim predlozima u vezi sa Zakonom o javnim nabavkama, to ćemo razmatrati kada zakon bude bio u proceduri“, kaže Arsić.\nBalkanska istraživačka mreža je, podsetimo, nedavno objavila analizu o tome da je javna nabavka za ispumpavanje poplavljene “Tamnave” nanela veliku štetu budžetu Srbije i da je u njoj bilo mnogih nepravilnosti. Premijer Aleksandar Vučić optužio je tada BIRN da je plaćen od strane EU za širenje laži o Srbiji.\nDragan Dobrašinović iz Koalicije za nadzor javnih finansija, uprkos okolnostima, uveren je tu javnu nabavku treba temeljno istražiti.\n“Histerija Premijera sigurno neće doprineti rasvetljavanju istine. U ovom slučaju treba ići u osvetljavanje svih detalja vezanih za ovu javnu nabavku, dakle, sve detalje treba ispitati sa različitih aspekata – pravnog, ekonomskog, finansijskog”, zaključuje Dobrašinović.\nBiH od finansijske blokade može spasiti visoki predstavnik


U Vojvodini se 1.228 projekata finansira iz fondova | Autonomija\nU Vojvodini se 1.228 projekata finansira iz fondova\nU Vojvodini se trentuno realizuje 1.228 projekata finansiranih iz pokrajinskih fondova, saopšteno je danas. Preds…\nU Vojvodini se trentuno realizuje 1.228 projekata finansiranih iz pokrajinskih fondova, saopšteno je danas. Predsednik Izvršnog veća Vojvodine Bojan Pajtić je, prilikom prezentacije rada vojvođanskih fondova, predstavnicima lokalnih samouprava kazao da je cilj vlade poboljšane privrednog rasta i smanjenje nezaposlenosti. „Samo korelacija između pokrajinskih organa uprave, lokalne samouprave i privrede može dovesti do tog cilja“, rekao je on.\nPokrajinski sekretar za privredu Ištvan Pastor podsetio je da je zajedničko delovanje svih razvojnih činilaca u Pokrajini jedini pravi put u poboljšanju poslovne klime i stvaranja adekvatnih uslova za privredni rast i razvoj našeg regiona. Pastor je kazao da je s tim u vezi i svrha današnje prezentacije gde se okupilo 140 učesnika iz 40, od ukupno 45 vojvođanskih opština, kako bi im se predstavili mehanizmi i koncepti rada pokrajinskih fondova, kao i razvijanje strateškog partnerstva između njih, lokalnih samouprava i relevatnih institucija u Vojvodini.\nDirektor Fonda za kapitalna ulaganja Momčilo Milović je naveo da je tokom 2007. i 2008. godine, budžet tog fonda iznosio 38 milijardi dinara, dodajući da je novac obezbeđen iz privatizacije vojvođanskih preduzeće i pokrajinskog budžeta.\nPored predstavnika lokalnih vojvođanskih samouprava, sastanku su prisustvovali i predstavnici regionalnih privrednih komora i Privredne komore Vojvodine, predstavnici Stalne konferencije gradova i opština, kao predstavnici Centra za strateška ekonomska istraživanja.


RTS :: Šest stvari koje treba da znate o Pokretu nesvrstanih\nPolitika Šest stvari koje treba da znate o Pokretu nesvrstanih\nponedeljak, 11. okt 2021, 05:55 -> 17:20\nŠest decenija posle prvog skupa, Pokret nesvrstanih ponovo se vraća u Beograd. Na inicijativu predsednika Jugoslavije Josipa Broza Tita, lideri 25 zemalja došli su u prestonicu tadašnje FNRJ. Današnji skup Pokret dočekuje sa 120 zemalja članica i 17 posmatrača, a u Beograd je doputovalo više od stotinu delegacija.\nKao prekretnica ka osnivanju Pokreta nesvrstanih smatra se konferencija 29 država Afrike i Azije u Indoneziji 1955. godine.\nTek pet godina kasnije, u septembru 1961. godine, uz veliku zaslugu jednog od osnivača, Tita, u Beogradu je održana prva zvanična konferencija Pokreta nesvrstanih.\nSvrha organizacije, kako je napisano u Havanskoj deklaraciji iz 1979. godine, bila je da osigura "nacionalnu nezavisnost, suverenitet, teritorijalni integritet i bezbednost nesvrstanih zemalja u njihovoj borbi protiv imperijalizma, kolonijalizma, neokolonijalizma, aparthejda, rasizma, uključujući i cionizam i sve oblike strane agresije, okupacije, dominacije, mešanja ili hegemonije, kao i protiv blokovske politike".\nNa sastanku Koordinacionog biroa Pokreta nesvrstanih zemalja, 25. septembra 2001. godine, prihvaćen je zahtev SRJ za dobijanje statusa posmatrača u Pokretu, što je verifikovano na ministarskom sastanku, novembra 2001. godine u Njujorku.\nPosle referenduma a potom i proglašenja nezavisnosti Crne Gore 2006. godine, Srbija je nasledila status posmatrača.\nNa Samitu prvi put učestvuje Rusija u svojstvu posmatrača.


Sport u Srbiji bez kontakta, na treningu najviše 10 osoba\nOstalo Autor:Tanjug30. apr. 202015:26\nSport se aktivira i sportisti od danas, 30. aprila, mogu da treniraju na otvorenom, nakon što je Vlada usvojila nove relaksirajuće mere u borbi protiv koronavirusa.\nTo je potvrdio ministar omladine i sporta Vanja Udovičić.\n„Ovo je vest koju smo strpljivo i odgovorni čekali“, rekao je Udovičić i dodao da mu je drago što je epidemiološka situacija mnogo bolja i da su se stekli uslovi da se sport vrati na otvorene terene.\n„Pauza od dva meseca ništa posebno, povređuju se nespremni“\nSrpske lopte u prašini, Hrvati krenuli u posebnim uslovima\nFudbaleri bez seksa ako partneri imaju simptome korone\nTo praktično znači da fudbalski klubovi, i svi drugi, mogu da počnu sa treninzima, ali na otvorenom i uz striktno propisane mere, odnosno preporuke struke i Svetske zdravstvene organizacije (SZO).\n„Propisali smo da na treningu ne sme da bude više od 10 ljudi, uključujući i trenera, da plus svaki klub može da obezbedi još dve osobe tehničkog karaktera, lekar ili fizioterapet. Na samom treningu sme da bude 10 ljudi sa trenerom i ono što je važno da se drži fizička distanca, minimum dva metra mora da bude između sportista i da fizički kontakt među sportistima nije dozvoljen“.\nIz svega što je ministar naveo, jako je teško zamisliti kako će izgledati sportovi, poput fudbala ili košarke, u kojima je kontakt neizbežan i na treningu.\n„Pokušali smo da obuhvatuimo sve aspekte, da se bavimo i najsitnijim detaljima, od opreme, zatim pod kojim protokolima sportista dolazi i odlazi sa treninga, kako se ponaša u međuprostoru kada nije na samom treningu“.\nUdovičić ističe i da se intenzivno radilo i na protokolu za zatvorene sportske objekte.\n„Zdravlje sportista i svih građana je na prvom mestu , moramo da budemo i dalje odgovorni, prvo prema nama samima, a onda i prema svim drugima. Sportisti i u ovom segmentu moraju da budu šampioni i takvu poruku pošalju svim drugim građanima, da se pridržavaju propisanih mera, da i dalje vode računa prvenstveno o sebi i svom zdravlju“.\nIstiče i da je situacija bolja, sportski rečeno, jesmo u drugom poluvremenu, u završnici utakmice, rezultat je pozitivan, ali svi zajedno moramo da budemo svesni da je gotovo tek kada sudija odsvira kraj.\n„I zato još jednom apelujem na sve, sportiste, trenere, sve u sistemu sporta da budemo solidarni i odgovorni do kraja i da se ne opuštamo“, poručio je Udovičić.\nFudbalkoronaviruskosarkasportSrbijasrpski sportistitreningVanja Udovičić\nŠteta: Srbija neće braniti zlato, Italija ispisala istoriju posle drame


Tanjug 5. septembra 2019. 17:05\nBEOGRAD – Vlada Srbije usvojila je danas Predlog zakona o otvorenim investicionim fondovima sa javnom ponudom.\nPredloženim zakonom usklađuje se ova oblast sa evropskom regulativom, kao i uslovima domaćeg tržišta kapitala, čime je proširena mogućnost ulaganja imovine, postignuta bolja diversifikacija rizika, a samim tim i veća zaštita investitora, saopštila je vladina Kancelarija za saradnju sa medijima posle sednice vlade.\nČlanovi vlade usvojili su i Predlog zakona o alternativnim investicionim fondovima, kojim je predviđeno da Republika Srbija uređuje i obezbeđuje jedinstveno tržište, pravni položaj privrednih subjekata, sistem obavljanja pojedinih privrednih i drugih delatnosti, bankarski i devizni sistem, svojinske i obligacione odnose i zaštitu svih oblika svojine.\nOvim zakonskim rešenjem biće omogućen veći stepen zaštite u slučaju rizičnih ulaganja alternativnih investicionih fondova, kao i bliže i detaljnije definisanje pravila koja postoje u odnosu na društva za upravljanje ovim fodovima. Kao dodatni razlog za donošenje ovog zakona jeste razvoj mikro, malih i srednjih privrednih subjekata koji su prepoznati kao glavni akteri na tržištu Republike Srbije.


Od sada su 3D štampani objekti i iz unutra verni originalu; Foto: Columbia University\nIstraživači s Univerziteta Kolumbija osmislili su metodu 3D štampe zahvaljujući kojoj je moguće postići verodostojnu imitaciju strukture materijala kako u spoljašnjem izgledu tako i kroz njegov presek.\nPrenošenje spoljašnjeg izgleda materijala putem 3D štampe je odavno isprobano i uspešno se primenjuje u industriji. Međutim, glavni izazov u 3D štamparskoj industriji je repliciranje unutrašnje teksture materijala.\nKroz svoju nedavnu studiju Digital Wood: 3D Internal Color Texture Mapping, istraživači s Kolumbije objasnili su kako funkcioniše njihov sistem color i voxel mapiranja zahvaljujući kojem su uspeli da proizvedu drvo nalik maslinovom, koje ima i verodostojno imitiran poprečni presek.\nSkeniranjem drveta masline sloj po sloj dobijene su slike koje su poslužile za proces 3D štampe unutrašnjosti; Foto: Columbia University\nDrvo masline je sečeno u slojevima od 27 mikrometara, a potom su slojevi skenirani u visokoj rezoluciji.\nKako bi skenirali originalni uzorak drveta, istraživači su koristili novu tehniku skeniranja gde su drvo sekli u slojevima od 27 mikrometara (0,027mm) pomoću specijalne CNC mašine. Set od 230 dobijenih slika korišćen je pri 3D štampi kako bi se u svakom narednom sloju dobio drugačiji presek, te je kao rezultat štampanja dobijen objekat koji kako u spoljašnjem izgledu tako i u unutrašnjoj strukturi verodostojno imitira drvo masline.\nDobijene slike poprečnog preseka su u rezoluciji 600x300dpi i obrađene su kroz CMYK paletu boja, koja je kompatibilna sa Stratasys štampačem.\nOd skeniranja do štampe; Foto Columbia University\nOtisnuti objekat veoma liči originalnom drvenom bloku, kako spolja tako i unutra što je potvrđeno kada je blok slomljen. Prikazani proces može se koristiti u digitalnoj replikaciji objekata sa složenim internim obrascima koje do sada nije bilo moguće napraviti.\nJoš da ne deluje tako plastično… Foto Columbia University\nIstraživački tim čine Fabian Stute, Joni Mici, Lewis Chamberlain i Hod Lipson s Univerziteta Kolumbija, a više o ovom projektu možete pročitati na njihovoj zvaničnoj publikaciji.\n#3d stampa #drvene konstrukcije #drvo #maslinovo drvo #poprecni presek #presek drveta\nNorveški hotel u čijem lobiju je smešteno... Sunce!


Snaga naroda: Kandidati SDA i aktivisti sa građanima Tuzle\nObjavljeno: 29.09.2018. u 14:00\nKandidati Stranke demokratske akcije Tuzla i aktivisti su se u centru grada družili sa građanima.\nPromotivni štand će i narednih dana biti postavljen u gradu kako bi Tuzlanke i Tuzlaci imali priliku za neposredan razgovor sa kandidatima SDA, za davanje prijedloga i sugestija koje će pomoći u kreiranju programa SDA u narednom periodu.\nSve što je dobro za građane Tuzle i državu Bosnu i Hercegovinu, dobro je i za SDA !\nKandidati SDA iz Gradskog odbora Tuzla su:\nZa Parlamentarnu skupštinu BiH prof.dr. Zijad Džafić,doktor ekonomskih nauka (4) ;\nZa Parlament FBiH : Salko Zildžić, diplomirani profesor sporta (3), Alma Fejzić,diplomirani pravnik (6), doc.dr.Salko Bukvarević (8), Amila Bećirović, specijalista porodične medicine, ljekar savjetnik u Zavodu zdravstvenog osiguranja TK (11) ;\nZa Skupštinu TK : magistar medicinskih nauka Zumra Begić (2), Srđan Mićanović, diplomirani inženjer tehnologije (15), Emir Razić, saobraćajni tehničar (22), Sadika Prohić, bachelor pedagogije-psihologije (23), Beriz Sakić, bachelor ekonomije i bachelor saobraćaja (32), Lejla Kaplan, diplomirani pravnik (36) i Sanita Bajramović, profesor razredne nastave (38).\nŠpago: Ne dajte glas pojedincima koji su zbog sebičnih ličnih ambicija napustili SDA\nAsocijacija žena SDA Ilijaš i Asocijacija FATMA Ilijaš tribina


Putin: Rusija očekuje da se reše dileme oko zabranjenih preparata za sportiste - 11.10.2016, Sputnik Srbija\nRusija očekuje da će Međunarodni olimpijski komitet i Svetska antidoping agencija razmotriti dileme u vezi s preparatima zabranjenim sportistima, koje pojedinci... 11.10.2016, Sputnik Srbija\nrusija, vesti, svet, rio de žaneiro, vladimir putin, rusada, paraolimpijske igre u rio de žaneiru\n18:15 11.10.2016 (Osveženo: 16:03 25.08.2021)\n© Sputnik / Alekseй Družinin / Uđi u foto-galerijuRuski predsednik Vladimir Putin za govornicom u Turskoj 10.10. 2016.\n„Imam u vidu ono o čemu sam govorio već tokom prvog dela našeg programa, na forumu ’Rusija – sportska država’: sada je poznato da desetine i stotine vrhunskih sportista upotrebljava, na osnovu takozvanih medicinskih pokazatelja, preparate zabranjene za druge sportiste, a za to niko ne zna“, rekao je Putin i dodao da je „potrebno zaštiti interese sportista koji su zbog zdravlja prinuđeni da uzimaju neke preparate“.\n„Očekujem da će i vaš rad i rad naših drugih kolega, koje mi veoma poštujemo – kolega iz Svetske antidoping agencije i iz Međunarodnog olimpijskog komiteta dovesti do nekog pomaka u ovom pravcu“, rekao je Putin.\nPrema njegovim rečima, Rusija je spremna znatno da koriguje svoje antidoping strukture kako bi obezbedila da one budu potpuno nezavisne.\n„Već imamo izrađene predloge. Obrazovana je nezavisna antidoping komisija na čelu sa počasnim članom MOK-a Vitalijem Georgijevičem Smirnovom… U celini, radi omogućavanja apsolutne nezavisnosti nacionalnih antidoping struktura nameravamo suštinski da korigujemo organizacionu delatnost naše, ruske antidoping strukture — RUSADA. Pre svega, Ministarstvo sporta će istupiti iz sastava njenih osnivača, a ostaće Olimpijski i Paraolimpijski komitet, dok će finansiranje ići direktno iz federalnog budžeta“, rekao je Putin.\nRusija uočava da postoji pristrastan odnos prema ruskim sportistima, „ali i mi sami smo za to dali povod tako što smo napravili propust“, rekao je Putin.\n„Vidimo da postoje znatna politizacija ove (doping) oblasti, već sam o tome govorio malopre, i pristrastan odnos prema našim sportistima. Potrebno je, međutim, priznati da smo i sami dali povod za to, sami smo napravili čitav niz grešaka i propusta u toj veoma važnoj i osetljivoj oblasti“, izjavio je Putin.\nPrema njegovoj oceni, ruski sportisti su na Olimpijskim igrama u Rio de Žaneiru pokazali ne samo sportski talenat, nego i umeće da izdrže udarce, odolevajući agresivnoj informacionoj kampanji.\nNa Olimpijskim igrama u Rio de Žaneiru Rusija je zauzela četvrto mesto u ukupnom broju osvojenih medalja (19 zlatnih, 18 srebrnih i 19 bronzanih).


Protest upozorenja fudbalera Radničkog\nAutor: Administrator Objavljeno: 30. 04. 2012 Kategorija:\nNesvakidašnji protest u srpskom fudbalu dogodio se u nedelju na utakmici Prve lige Srbije, Sloga Kraljevo – Radnički Niš. Nezadovoljni što im klub duguje nekoliko zaostalih plata igrači Radničkog su posle sudijskog zvižduka za početak utakmice seli na travu dva minuta i na taj način poslali poruku upravi kluba. Fudbaleri Radničkog, inače prvi na tabeli Prve lige i najozbiljniji kandidati za plasman u viši rang takmičenja, umorni su od praznih obećanja uprave kluba sa Nišave i odlučili su da javno protestuju po ugledu na kolege iz Evrope. Fudbaleri Sloge iz Kraljeva su bili solidarni sa kolegama iz protivničkog kluba i zaustavili su igru dok je trajao protest.\nFIFPro, UEFA, ECA i EPFL potpisali sporazum o minimalnim uslovima\nAutor: Administrator Objavljeno: 20. 04. 2012 Kategorija:\nSocijalni partneri u fudbalskom sektoru EU potpisali su u četvrtak, 19. aprila 2012. u Briselu, Sporazum o minimalnim zahtevima ugovora za profesionalne fudbalere. Sporazum je rezultat višemesečnih pregovora FIFPro, UEFA, ECA ( Evropska asocijacija klubova ) i EPFL ( Asocijacija profesionalnih liga Evrope ) i predstavlja značajan napredak u socijalnom dijalogu, potpisan je od strane Mišela Platinija ( UEFA ), Frederike Tiriez ( EPFL ), Karl Hainza Rumenigea\n( ECA ) i Filipa Piata ( FIFPro, Divizija Evropa ).\nFSS obustavio postupak protiv Dmitrovića\nAutor: Administrator Objavljeno: 02. 04. 2012 Kategorija:\nKomisija za žalbe Fudbalskog saveza Srbije donela je odluku da obustavi postupak protiv Bobana Dmitrovića u vezi izjava o pokušajima nameštanja utakmica u Super ligi zbog – zastarelosti.\nKomisija je utvrdila da je disciplinski postupak nije okončan u utvrđenim rokovima – najkasnije za šest meseci – pa je zaključeno da su se stekli uslovi za okončanje postupka.\nAdvokati Bobana Dmitrovića najavili su tužbu sa zahtevom za nadoknadu štete nastale tokom ovog postupka.Dmitrović je u aprilu prošle godine na stranicama „Sportskog Žurnala“ izjavio da zna za pokušaje nameštanja najmanje tri utakmice čačanskog Borca.\nDisciplinska komisija je 13. aprila 2011. pokrenula disciplinski postupak, koji je okončan odlukom o šestomesečnoj suspenziji Dmitrovića sa zaključkom da bi ova mera trebalo da „predstavlja upozorenje drugim igračima“.\nPosle Dmitrovićeve žalbe, suspenzija je ukinuta i postupak je obnovljen, a završen je odlukom o zastarelosti.\nStranica 49 od 54« Prva...203040«4748495051»...Poslednja »


New York Times: Starački domovi širom SAD izbacuju stare i nemoćne korisnike i šalju ih u prihvatilišta za beskućnike -- Plodovi društva -- Sott.net\nNed, 21 Lip 2020 21:39 UTC\nStarački domovi širom SAD izbacuju stare i nemoćne korisnike i šalju ih u prihvatilišta za beskućnike i u motele, piše Njujork Tajms.\nPrema navodima, starački domovi naložili su zaposlenima da pokušaju da izbace manje profitabilne stanare kako bi napravili prostor za novu klasu mušterija koja će ostvariti veći prihod: pacijenti sa kovid 19.\nStari i nemoćni stanovnici prebacuju se u prihvatilišta za beskućnike, zapuštene motele i druge nebezbedne objekte, navode na desetine advokata za starije osobe, socijalni radnici i bivši rukovodioci staračkih domova.\nČini se da mnoge deložacije, poznate kao nenamenski otpusti, krše federalna pravila koja zahtevaju da starački domovi smeštaju stanovnike na sigurne lokacije i da im daju rok od najmanje 30 dana da se isele.\nViše nego bilo koja druga ustanova u Americi, starački domovi postali su simboli smrtonosnog uništenja krize izazvane korona virusom.\nPreko 51.000 stanovnika i zaposlenih u staračkim domovima i ustanovama za dugotrajno zbrinjavanje je umrlo, što predstavlja više od 40 odsto ukupnog broja smrtnih slučajeva u SAD.\nKomentar: I ne samo u Sjedinjenim državama:\nCovid-19: Polovina smrtnosti događa se u staračkim domovima, pokazuju podaci iz EU\nPogledajte i: Sve što mislite da znate o koronavirusu...


Iako Sega nije tako planirala, igra je trenutno online-only\nPosted sreda 30 08 2017 16:20:00\nNakon što je pre desetak dana igra postala dostupna na konzolama, Segina Sonic Mania je konačno stigla i na PC, mada uz jedno pomalo neočekivani iznenađenje. Naime, Steam verzija zahteva konstantno aktivnu internet konekciju, iako je Sega prvobitno najavila da to neće biti slučaj te da će ovaj naslov biti igriv i offline.\nKako prenosi Ars Technica, ako pokušate da igru pustite dok niste konektovani na internet, sačekaće vas error poruka, u kojoj se kratko navodi da kako da biste igrali, morate biti povezani na Internet.\nZa one koji ne vole Denuvo, Sonic kaže ne-ne...\nKao što se odmah i pretpostavilo, problem je u tome što igra koristi Denuvo sistem zaštite, koji u slučaju da pokušate igrati offline, prijavljuje grešku.\nZvaničnici Sege su se brzo oglasili i na Steam news stranici poručili da je "igra predviđena za offline igranje" i da trenutno rade na rešavanju ovog problema. Međutim, za sada nema naznaka da li će Sega odustati od Denuvo zaštite.\nU međuvremenu, Aron Webber, PR menadžer za Sonic the Hedgehog franšizu, zamolio je fanove da učine "da se njihov glas čuje," tako što će sav feedback ostavljati na Sega support stranici.


Osmišljen računarski program koji prepoznaje ljudske emocije - Klix.ba\nTehnologija Osmišljen računarski program koji prepoznaje ljudske emocije\n28.11.2011. u 16:58\nNaučnici su stvorili računarski sistem koji će moći preopoznati ljudske emocije kao što su ljutnja, bijes ili nestrpljenje. Sistem će emocije prepoznati tako što će analizirati ljudski glas, prenosi Mashable.com.\nKako su istakli naučnici program će mjeriti ton vašeg glasa, brzinu govora, dužinu pauza koje pravite dok pričate, kao i energiju u vašem glasu.\nMnogi su se pitali koja će korist biti ovog naučnog otkrića, ali navodi se da će računarski sistem biti od velike pomoći pacijenatima koji ne mogu iskomunicirati svoje emocije, kao i autističnoj djeci kojoj će program pomoći da nauče prepoznavati emocije.


Crna Gora postavila čvrste temelje za narednu fazu pregovora s EU\nCrna Gora postavila je čvrste temelje za narednu, zahtjevniju fazu pregovora sa EU, u kojoj se očekuju mjerljivi rezultati, ocijenjeno je na kolegijumu za pregovore o pristupanju EU, kojim je predsjedavao crnogorski premijer Milo Đukanović.\nKolegijum je, u proširenom sastavu, uz učešće ministara pravde, unutrašnjih poslova i ljudskih i manjinskih prava, kao i predsjednika Vrhovnog suda i vrhovnog državnog tužioca, razmatrao pregovore u oblasti vladavine prava.\nU raspravi su sumirani ostvareni rezultati u toj oblasti i razmotrene dalje obaveze u radu sudstva i tužilaštva, kao i aktivnosti koje se sprovode u oblasti antikorupcije, temeljnih prava i ispunjavanja obaveza iz Akcionog plana za poglavlje 24, koje se odnosi na pravdu, slobodu i bezbjednost.\n“Ocijenjeno je da se pregovori odvijaju planiranom dinamikom, uz fokus na kvalitet reformi koji je preduslov dostizanja evropskog kvaliteta života, te da je sprovođenje akcionih planova za 23. i 24. poglavlje, kroz sveobuhvatnu zakonodavnu aktivnost i rad na daljoj izgradnji efikasnih institucija, već počeo da daje rezultate”, saopšteno je iz crnogorske Vlade.\nČlanovi Kolegijuma su, uz učešće ministara finansija, poljoprivrede i ruralnog razvoja, održivog razvoja i turizma i direktora Zavoda za statistiku, razmotrili tok reformi u najzahtjevnijim poglavljima – 8. konkurencija, 11. poljoprivreda i ruralni razvoj, 12. bezbjednost hrane, veterinarstvo i fitosanitarni nadzor i 27. životna sredina.\nPredstavljene su tekuće i planirane aktivnosti u zakonodavnom i institucionalnom dijelu, uz konstataciju da se preduzimaju svi napori na ispunjavanju uslova za otvaranje ovih poglavlja u narednom periodu.\n“Na sjednici je izraženo zadovoljstvo ostvarenim rezultatima u prethodnom periodu, uz ocjenu da će realizacija zacrtanih strateških planova doprinijeti ubrzanju ekonomskog rasta i ukupnom razvoju države”, zaključuje se saopštenju.\nSporazum Grčke sa povjeriocima u narednih sedam dana?


Grad Novi Pazar - Poljoprivreda - fabrika na otvorenom i garant prosperitetnije budućnosti\nPoljoprivreda - fabrika na otvorenom i garant prosperitetnije budućnosti\nNa sastanku predstavnika udruženja poljoprivrednih proizvođača sa gradonačelnikom Novog Pazara Nihatom Biševcem, a posredstvom Poljoprivredne savetodavne stručne službe i Međuopštinske unije poljoprivrednih udruženja, definisani su pravci podrške razvoju poljoprivrede od strane lokalne samouprave.\n„Cilj sastanka je bio da kroz konkretne projektne predloge definišemo u kom pravcu ćemo usmeriti sredstva planirana budžetskim okvirom, namenjena za razvoj poljoprivrede. Na osnovu njihovih predloga uočili smo da ima izuzetno dobrih projekata različitih proizvođača i za desetak dana razgovaraćemo ponovo“, rekao je nakon susreta sa predstavnicima udruženja gradonačenik Nihat Biševac.\nIz budžeta grada Novog Pazara za tekuću 2017. godinu za razvoj poljoprivrede predviđen je iznos od pet miliona dinara. Grad će podršku razvoju poljoprivrede najverovatnije dati i subvencionisanjem kamata na kredite prema poljoprivrednoj delatnosti, o čemu je i na sastanku bilo reči.\n„Poljoprivrednici će po nekim predlozima kreditiranjem doći do dela novca za potrebnog ostvarivanje proizvodnje. Imali smo i dobar predlog kada je reč o ulaganju u voćarstvo i subvencionisanje pčelarstva a za desetak dana biće potuno jasno kako će sredstva biti uložena“, kazao je Biševac, istakavši da je poljoprivreda jedna velika fabrika na otvorenom, koja nudi šansu za zapošljavanje novih lica i smanjenje nezaposlenosti. Gradonačelnik je podsetio da je gradski budžet skroman ali da će svaki dinar uložen u poljoprivredu biti potrošen na adekvatan način, jer je razvoj ove grane budućnost Novog Pazara.


Još 25 novih zdravstvenih usluga koje finansira FZO Republike Srpske | Banjaluka.net\nFond zdravstvenog osiguranja Republike Srpske od ove godine počeo je da finansira još 25 novih zdravstvenih usluga koje do sada nisu bile dio zdravstvenog sistema, saopšeno je iz ove ustanove.\nTime je nastavljen trend uvođenja novih usluga u zdravstvene ustanove u Srpskoj, jer je u proteklih pet godina uvedeno više od 300 novih usluga zbog kojih su se ranije osiguranici upućivali na liječenje izvan Republike Srpske.\nOd januara 2021. godine Univerzitetsko klinički centar Republike Srpske počeo je da izvodi 19 novih dijagnostičkih usluga iz oblasti infektologije, mikrobiologije, patologije, humane genetike i biohemijske – laboratorijske dijagnostike. Osim toga, Zavoda za transfuzijsku medicinu počeo je da izvodi i četiri nove zdravstvene usluge iz oblasti krvi i krvnih komponenti koje su preporuke Evropske\nunije, jer je, između ostalog, riječ o savremenoj tehnologiji odstranjivanja leukocita koji za određenu kategoriju pacijenata mogu da izazovu neželjene posljedice. Tako da je leukoredukcija, odnosno smanjenje broja leukocita do maksimalno rezidualnog sadržaja predstavlja noviju tehnologiju pripreme komponente krvi koja je posebno značaja u cilju povećanja većeg stepena bezbjednosti transfuzijskog liječenja pacijenata.\nKako ističu u saopštenju, to je još jedan dokaz da Fond i cjelokupan zdravstveni sistem prate svjetske trendove u ovoj oblasti i nastoje da pacijentima osiguraju dostupnost zdravstvenih usluga koje se primjenjuju i u referentnim evropskim klinikama.\nTakođe, i u Zavodu za fizikalnu medicinu i rehabilitaciju “Dr Miroslav Zotović” od ove godine uvode se još dvije nove usluge iz oblasti fizikalne medicine i rehabilitacije, poput terapije udarnim talasom za pacijente sa hroničnim bolnim stanjima lokomotornog aparata. Prednost ove usluge je u efikasnijem liječenju, ali i to što se pacijenti sa ovim zdravstvenim problemima ne moraju izlagati operativnim\n“Finansiranje i uvođenje novih zdravstvenih usluga dio su strateške zdravstvene politike i opredeljenje da se ulaganjem u sopstveni razvoj i resurse smanji broj pacijenata koji moraju da odlaze na liječenje izvan Republike Srpske. Zahvaljujući tome umjesto više od 10.000 pacijenata koji se se ranije upućivali na liječenje izvan RS sada je taj broj smanjen na oko 6.000 osiguranika na godišnjem nivou. Tako da će Fond i dalje u skladu sa finansijskim mogućnostima da podržava zdravstvene ustanove kada je u pitanju uvođenje novih zdravstvenih usluga, jer je, između ostalog, i cilj da se novac koja se se sada izdvajaju za liječenje izvan RS usmjeri u naš zdravstveni sistem, tačnije u zdravstvene ustanove u Srpskoj”, navodi se u saopštenju.


Како је Лондонски ђак постао борац за правну државу - Небојша Вукановић инфо – Требиње\nDa postoji nagrada za licemjera godine, ona bi sasvim izvjesno završila u rukama ministra energretike i predsjednika SPRS Petra Đokića, koji ovih dana zatrpava društvene mreže plaćenim reklamama u kojima stoji da se socijalisti i Đokić „bore za pravnu državu“. Ukoliko Đokić i njegovi socijalisti uspiju u svojoj borbi, pravda i pravna država bi za Đokića i njegove socijaliste značila jedino dugogodišnji boravak na robiji, s obzirom na „postignuća“ u dosadašnjem radu i borbi.\nBez obzira da li se radilo o potpunoj odsječenosti od realnog svijeta, licemjerstvu ili lošoj marketinškoj procjeni, Đokić je prizivanjem pravne države još jednom prevazišao sam sebe, na isti način kao kada je tokom predizborne kampanje izvodio „striptiz“ odvezivanjem kravate, sukanjem rukava i pozivanjem na „udarnički rad“ nakon više decenija provedenih u vlasti, gdje je sa crvenim pobratimima pustošio budžetu Republike Srpske.\nNovu godinu Đokić je započeo prizivanjem pravne države, a istovremeno protiv njega je podignuta krivična prijava zbog brojnih zloupotreba, štetnih ugovora i pronevjera, jer je Dodik počeo da sumnja u nevjernog Petra. Ima li većeg čuda i licemjerstva da se za pravnu državu u Republici Srpskoj bori se čovjek koji je izmislio da je završio Ekonomski fakultet u Beogradu, koji je uhvaćen u laži i potom od čuvenog beogradskog popečitelja i prosvetitelja Miće Megatrenda na brzinu i panici kupio „diplomu“ nepostojećeg „fakulteta“ u Londonu, zbog čega će ostati upamćen kao „londonski đak“ koji ne zna ni riječ engleskog. Teško je prognozirati da li će Petar Đokić ostati bolje upamćen kao londonski đak, ili kao ministar rada koji je u ministarstvu radio na ‚‚crno“, podizao bruto platu ili kao kolektivna sramota svih građana i institucija Republike Srpske koji su dozvolili da im se desi jedna ovakva opskurna pojava. Iako ne zna engleski i nema fakultet, to Đokića nije spriječilo da kao ministar energetike u Vladi Republike Srpske zaključi niz štetnih ugovora za Republiku Srpsku, a u tom ga nije zaustavilo ni Pravobranilaštvo Republike Srpske svojim negativnim mišljenjima na koncesije od kojih se već godinama finansira porodična imperija Đokić.\nZbog koncesija je konačno privukao pažnju Republičkog tužilaštva, koje je završili istragu zbog izmjena Pravilnika o koncesijama, koji je Đokić mijenjao u skladu sa potrebama njegovih „mušterija“ – koncesionara, a čime je Republici Srpskoj nanesena višemilionska šteta. To je bio slučaj sa Stanarima, solarnom elektranom Vuka Hamovića, kupovinom HE Bistrica, stomilionskim povećanjem ugovora za HE Dabar kao i sa davanjem koncesije za VE Grebak bez saglasnosti institucija Srpske, i to investitorima koji su građanski rat proveli u ekstremnim neprijateljskim jedinicama.\nŠteta koju je ministar Đokić izazvao dijeljenjem koncesija za male hidroelektrane i uništavanjem slivova malih rijeka tek treba da se procijeni, ali sudeći po činjenici da je jednu od koncesija dobio i vozač Petra Đokića, tužilaštvo imati pune ruke posla.\nAktuelni predsjednik Vlade Radovan Nejaki Višković već je jednom pokušao da ga smijeni, ali je Đokić preživio na funkciji ministra iz razloga što se Radovan Nejaki u Vladi ne pita apsolutno ništa. Na isti način Đokić je politički preživio i tajnu saradnju sa vodećim bošnjačkim političarima vezano za osporavanje izgradnje Buk Bijele. Kada se svemu ovom doda i afera Papović, gdje u falsifikovanim računima i putnim nalozima ime Petra Đokića zauzima čitavu jednu vreću izuzetih dokaza, Đokićeva borba za pravnu državu zaista zvuči kao nebuloza godine. A da li je to stvarno tako?\nPravi razlog Đokićevih mentalnih akrobacija i borbe za pravnu državu leži u činjenici da je neprikosnovena politička vladavina Milorada Dodika snažno uzdrmana aferama i gubitkom Banjaluke na prošlim izborima. Londonski đak Đokić je među prvim namirisao „krv“ i odmah krenuo u traženje izlazne varijante iz koalicije sa SNSD. Uslijedili su „javno-tajni“ sastanci sa liderima opozicije, jer je u strahu da mu Milorad Dodik sa MUP-om RS steže omču oko vrata. Kad je shvatio i od socijalista iz Beograda dobio signale da je Dodik pred padom, počeo je tražiti odstupnicu i na društvenim mrežama plaćsgi oglase kao se bori za pravnu državu.\nTo bi mogli niti poslednji trzaji pojave zvane Petar Đokić, o kojoj će se pričati još dugo poslije završetka njegove političke karijere kao paradigmi teških vremena u kojima su potonji izašli na površinu. Mnogima će biti teško objasniti kako smo kao društvu dozvolili da policajac prašinar iz Brčkog preko 20 godina prevarama i ljigavošću dolazi na najodgovornije funkcije, pliva, napreduje i opstaje u društvu i nanosi višemilionske štete budžetu.\nBanjaluka Đokić Petar Pravda


“Testiramo četvorostruko više nego prošle godine” – Portal Ulcinj\n“Testiramo četvorostruko više…\n“Testiramo četvorostruko više nego prošle godine”\nCrna Gora prednjači po testiranju slučajeva korona virusa i to ne samo u regionu već i šire, rekao je direktor Instituta za javno zdravlje Igor Galić. On je, kako je saopšteno iz Instituta, istakao da Crna Gora ove godine testira četvorostruko više nego prošle godine.\nRazlog je, kaže Galić, to što zdravstvene vlasti žele jasnu i preciznu sliku da bi znali s čime se suočavaju.\n“S obzirom na to da se i kod nas sporadično pominju neke manipulacije, želim da budem jasan: Od 17. februara 2020. do 4. decembra 2020. godine urađeno 129.105 testova. Od 4. decembra 2020. godine do 24. avgusta 2021. godine urađeno čak 456.446 testova”, kazao je on.\nGalić je objasnio da je od 17. februara 2020. do 4. decembra 2020. godine u prosjeku je rađeno samo 442,14 testova na dan.\n“S druge strane, od 4. decembra 2020. godine do 24. avgusta 2021. godine u prosjeku testiramo 1742,16 na dan. Ovo je dokaz da Crna Gora ove godine testira četvorostruko više nego prošle godine. To znači da mi ozbiljno pratimo situaciju, da ne ostavljamo nikakav prostor za sumnje niti bilo kakve manipulacije”, naveo je Galić.


Frans pres: „Zmija“ u odelu i sa kravatom – NovostiDana.rs\nFrans pres: „Zmija“ u odelu i sa kravatom\nU tekstu povodom Tačijevog izbora, francuska novinska agencija navodi da je on gotovo dve decenije igrao dominantnu ulogu na kosovskoj političkoj sceni, istakavši se u ratu sa Srbijom između 1998. i 1999. kao politički lider Oslobodilačke vojske Kosova.\nSrpska lista obezbedila kvorum za izbor Tačija\nNjegov inostrani imidž je, međutim, narušen izveštajem Saveta Evrope iz 2011. u kojem je povezan sa organizovanim kriminalom i trgovinom organima tokom i posle rata sa Srbijom, što on odlučno negira, navodi francuska agencija.\nOpozicija i demonstranti koji su juče izašli na ulice da bi sprečili njegov izbor za predsednika optužuju Tačija i za korupciju, nezadovoljni sporim razvojem Kosova i manjkom posla.\nTači, bez obzira na sve to, ostaje nepokolebljiv, navodi AFP, za koji je ranije ovog meseca rekao da bi kao predsednik bio „simbol jedinstva za sve građane Kosova“.\nIZBOR UZ SUZAVAC I NEREDE\nSkupština Kosova izabrala je sinoć lidera DPK Hašima Tačija za kosovskog predsednika u trećem krugu glasanja posle više prekida zasedanja zbog suzavca koje su bacali poslanici opozicije, dok je ispred parlamenta vladao haos izazvan sukobima pristalica opozicije sa policijom.\n„Slavlje“ uz koktele – Molotovljeve\nTokom nasilnih demonstracija povređen je 21 policajac. Policija na svom sajtu navodi da su demonstranti koji su bili sa fantomkama na glavi nerede započeli nešto pre 17.00 časova kada su „Molotovljevim koktelima“, flašama sa farbom i kamenicama počeli da gađaju u pravcu skupštine gde su bili rasposređeni pripadnici Kosovske policije. Kosovska policija navodi na svom zvaničnom sajtu da je na tri lokacije u Prištini, uključujući i šatore u kojima su kampovali demonstranti, pronašla 39 flaša sa „Molotovljevim koktelima“ i 38 flaša sa bojom. Prema proceni policije, na početku protesta koji je bio organizovan u petak u Prištini bilo je prisutno oko 2.500 demonstranata da bi se broj smanjio tokom dana kada je počela da pada kiša i kada ih je u blizini kosovske skupštine ostalo oko 500.\nTači je u trećem i poslednjem krugu, tajnim glasanjem, izabran za predsednika, osvojivši 71 glas, a za izbor mu je bila dovoljna prosta većina, od 61 glasa.\nU prethodna dva kruga Tači nije uspeo da dobije potrebnih 80 glasova. U prvom krugu dobio je svega 50 glasova, a u drugom 64.\nTači je u govoru u parlamentu, nakon što je izabran za predsednika, posebno zahvalio poslanicima Srpske liste što su, kako je naveo, glasali za njega i ukazali mu poverenje.\nNakon što je sednica nastavljena, posle drugog prekida, došlo je i do incidenta ispred skupštine.\nOkupljene pristalice opozicije napale su policiju „Molotovljevim koktelima“, na šta su čuvari reda, među kojima su bili pripadnici specijalne jedinice ROSU, odgovorili velikim količinama suzavca.\nPolicija je bacila tolike količine suzavca da se jedno vreme ni prst pred okom nije video, javio je izveštač Tanjuga.\nU okršaju policije i demonstranata lakše je povređen snimatelj televizije „Top čenel“.\nPolicija je, uz korišćenje vodenih topova, rasterala demonstrante, „očistivši“ čak i one na glavnom trgu u Prištini, gde su, tražeći ostavku vlade, kampovali više dana.\nEU: NASILJE NEPRIHVATLJIVO, POLITIČARI DA BUDU ODGOVORNI\n„Skupština Kosova izabrala je Hašima Tačija za predsednika Kosova u napetoj atmosferi punoj razdora. Scene čiji smo svedoci bili juče u skupštini tim povodom su izuzetno zabrinjavajuće“, navodi se u saopštenju portparola Evropske službe za spoljne poslove.\nKako se navodi, od političkih lidera na Kosovu očekuje se da se ponašaju odgovorno i da zajedno rade na smanjivanju tenzija.


Novi podnesak odbrane: Oslobodite Karadžića odgovornosti za Sarajevo i Srebrenicu\n/ Plus / Novi podnesak odbrane: Oslobodite Karadžića odgovornosti za Sarajevo i Srebrenicu\nradiosarajevo.ba20.04.2017. u 20:16\nPresudu Radovanu Karadžiću je potrebno preinačiti i osloboditi osuđenog odgovornosti za Srebrenicu i Sarajevo, stoji u novom podnesku koji je Haškom sudu podnijela odbrana prvog predsjednika RS-a i ratnog zločinca Radovana Karadžića.\nOdbrana smatra kako je zaključak za ove dvije tačke optužnice katastrofalno izveden i potvrđeno je kako će odbrana predložiti određene dokaze kojima se ruše činjenice na kojima se zasniva presuda za Srebrenicu i Sarajevo, potvrdio je član Karadžićeve odbrane beogradski advokat Goran Petronijević.\nPetronijević je naveo da je ovo treći po redu podnesak odbrane na odgovor haškog tužilaštva na žalbu odbrane na presudu, i da su u njemu iznesene činjenice i prijedlog da se presuda preinači, jer je zaključak sudskog vijeća o eventualnoj odgovornosti Karadžića za Srebrenicu zasnovan na dvije gotovo neodržive teze.\n“To je teza koja se tiče Nikolićevog svedočenja o razgovoru između Deronjića i Karadžića, odnosno posrednog svedočenja o tom razgovoru i subjektivnog odnosa Karadžića prema koridoru koji je otvoren da 28. muslimanska divizija prođe iz Srebrenice”, naveo je Petronijević.\nDodao je i da se dio podneska za Srebrenicu odnosi na pitanje kvalifikacija da je riječ o genocidu i povezanosti Karadžića sa tim događajem, a drugi dio podneska odnosi se na Sarajevo i zločin protiv čovječnosti za samo Sarajevo.\nOn je rekao da se zaključak za Karadžićev odnos prema koridoru za izvlačenje 28. muslimanske divizije izvodi iz toga što je Karadžić na jednoj sjednici parlamenta kritikovao Mladića, da je napravio veliku grešku, jer je koridor bio otvoren za 28. muslimansku diviziju, koja je mogla da zauzme Zvornik, dok je on /Mladić/ glavninu snaga poslao na Žepu.\n“Iz toga se izvlači zaključak da je i sam Karadžić prihvatio to bombardovanje, a Karadžić ustvari nikada tom sastanku nije prisustvovao. Taj zaštićeni svedok koji je general, tvrdi da je tom sastanku prisustvovala i Biljana Plavšić. Ali, u vreme kada se sastanak dogodio, Karadžić je bio u Lisabonu, a Plavšićeva je evakuisana”, rekao je Petronijević.


LIČNOST DANA Milan Pavkov\nFudbaler Crvene zvezde s dva gola potopio moćni Liverpul\nPavkov: Prvi trijumf u Ligi prvaka nakon 26 godina\nMilan Pavkov 2017. je prešao u Crvenu zvezdu za 300.000 eura iz Radničkog iz Niša. Transfer Virdžila van Dajka (Virgil van Dijk) u januaru ove godine iz Sautemptona u Liverpul bio je težak fantastičnih 86 miliona eura.\nMeđutim, ni najskuplji defanzivni fudbaler na planeti nije uspio zaustaviti, prema cijeni, skoro 300 puta jeftinijeg napadača beogradskog kluba da dva puta zatrese mrežu Liverpula za najveću senzaciju evropske Lige prvaka u posljednjih nekoliko godina.\nViše od 55.000 navijača na stadionu "Rajko Mitić" u Beogradu prisustvovalo je prvoj pobjedi Zvezde u elitnom takmičenju nakon 26 godina, a junak trijumfa šampiona Srbije bio je Pavkov, čiji su golovi presudili engleskom velikanu i aktuelnom viceprvaku Evrope.\nPavkov je rođen 9. februara 1994. godine u Novom Sadu, gdje je u istoimenom klubu i počeo fudbalsku karijeru. Kasnije je igrao u drugom novosadskom timu, Vojvodini, da bi preko Radničkog stigao u Zvezdu. Zanimljivo je da nikad nije nastupao za neku od mlađih ili seniorsku reprezentaciju Srbije.\nMilan Pavkov Liga prvaka


Ivanić: Izetbegović nije predstavljao BiH u Istanbulu\nČlan Predsedništva BiH iz Republike Srpske Mladen Ivanić izjavio je da bošnjački član Predsedništva BiH Bakir Izetbegović na sastanku sa predsednicima Srbije i Turske Aleksandrom Vučićem i Redžepom Tajipom Erdoganom u Istanbulu, nije predstavljao BiH već sebe, odnosno da je bio bošnjački član Predsedništva.\n"Predsedništvo nije donelo odluku da Izetbegović ide tamo. On je verovatno iznosio svoje lične ili stavove SDA, ali nije bilo usaglašenog stava Predsedništva", rekao je Ivanić za Televiziju N1.\nPrema njegovim rečima, svaki razgovor je dobrodošao, pa i ovakav, ali, ako je reč o BiH, onda treba da postoji institucionalna odgovornost, a Izetbegović nije BiH nego jedna trećina Predsedništva.\nOn smatra da će Izetbegović morati prvo razgovarati sa predsednikom Republike Srpske Miloradom Dodikom i Vladom Srpske, kao i sa Vladom Federacije BiH /FBiH/ u kojoj su i predstavnici HDZ-a.\n"I tek kad se svi oni usaglase može se reći da ima nekog dogovora. Što se tiče lepih riječi, to smo imali priliku slušati uvek i sve to pada na konkretnim potezima", smatra Ivanić.\nPrema njegovom mišljenju, potreba i korist BiH bila je da se postigne sporazum o granici, a njega nema zato što je jedan deo u bošnjačkoj političkoj strukturi bio protiv toga.\nGovoreći o boravku članova Predsedništva BiH u Briselu, Ivanić je pojasnio da je to sastanak sa predsednikom Evropske narodne stranke Džozefom Dolom u funkciji stranaka, jer su Dragan Čović i Izetbegović predsednici HDZ-a BiH i SDA, a on počasni predsednik PDP-a.\n"Sadržaj našeg razgovora je Izborni zakon, a to pre svega znači izbor Doma naroda u FBiH i izbor hrvatskog člana Predsedništva. To su dve dominantne teme. U tom razgovoru sam ja opušteniji jer neće biti tema koje se dotiču Republike Srpske. Pokušaću pomoći kao neko ko je neutralan iako nisam veliki optimista", rekao je Ivanić.\nOn je ponovio da rešenje ovog problema mogu samo naći SDA i HDZ, jer su to dve partije koje su bile dominantno podržane od pripadnika bošnjačkog i hrvatskog naroda.\n"Rešenje je, vjerovatno, između ta dva ekstrema. Bojim se da su to dve pozicije koje su jako udaljene i da je teško naći neku sredinu. Ja sam pesimističan jer mislim da su razlike toliko udaljene da je u ovom trenutku vrlo teško postići kompromisno rešenje", smatra Ivanić.


STRADANJE BIBLIJSKIH RAZMERA! Dodik se ovim rečima obratio u Busijama: Svi Srbi da se okupe oko uspešne politike Vučića!\nIzvor: SrbijaDanas.com, 04.Avg.2021, 22:02\nPoručio je i da Srbi treba da budu okupljeni oko mira, da je Srbija garant mira i da mi, kazao je, ne želimo sukobe\nSrpski član Predsedništva BiH Milorad Dodik pozvao je večeras u Busijama, kod Zemuna, sve Srbe ma gde živeli da se okupe oko, kako je naveo, uspešne politike predsednika Aleksandra Vučića da se ne bi okupljali u kolonama u kojima bi srpski narod otišao u sećanje.\n- Zato je važno >> Pročitaj celu vest na sajtu SrbijaDanas.com << da Srbija i srpski narod razumeju da naša budućnost zavisi od snage naših pregovarača i da nema nikakvog razoga za umanjivanje te snage u trrenutku kada se rešavaju pitanja naše slobode i budućnosti - rekao je Dodik na obeležavanju Dana sećanja na žrtve vojno policijske akcije Oluja, najvećeg egzodusa nakon Drugog svetskog rata.\nDodik je rekao da Srbi treba da se okupe oko ideje "srpskog sveta" i njenih vrednosti, a ne da, kako je rekao odustajemo od toga samo zato što je neko smatra da je tako nešto dekadentno.\n- Srpski svet je vrednost osmišljena da okuplja Srbe oko vere, krsne slave, jezika i pisma, a naša najveća vrednost je to što su Srbi dobar narod - kazao je Dodik.\n- Ali nećemo odustati od svojih političkih prava, kao što nam se dešava ovih dana kada zakonom pokušavaju da nam zabrane da mislimo, da morao da slušamo i da moramo da ćutimo ili ćemo u protivnom u zatvor - rekao je Dodik i istakao:\n- Mi nećemo da ćutimo. Mi hoćemo snažnu i stabilnu Republiku Srpsku da dobije ono što piše u Ustavu i Dejtonskom sporazumu, što je legitimni politički cilj - naveo je Dodik.\nPodsetio je da je večerašnje okupljanje osmo zajedničko obeležavanju Dana sećanja, i je rekao da ne treba da se okupljamo da bismo se sećali, već da pamtimo.\n- Da pamtimo ono što se desilo našem narodu u zločinačkoj akciji Oluja u kojoj je 250.000 Srba isterano sa vekovnih ognjišta, od kojih je oko 2000 civila najviše dece i civila stradalo - rekao je Dodik.\nGovoreći o stradanju Srba u Oluji, Dodik je rekao da je to stradanje biblijskih razmera samo još jedno u nizu koje se desilo Srbima na ovom prostoru, stradanja koje se može smatrati konačnim rešenjem srpskog pitanja u Hrvatskoj.\nRTS: Vučić: Ono što je nametnuto nije dobro, podržavamo samo odluke koje odobre sva tri naroda BiH\nDanas: Dodik: Strani faktor od Republike Srpske želi da napravi „pravnu ljušturu“\nNoviMagazin.rs: Dodik: Strani faktor od Republike Srpske želi da napravi "pravnu ljušturu"\n23:25: GOREO AUTOMOBIL U LJIGU Vozač u poslednjem trenutku izbegao po...


Tag / Đorđo Kjelini / Vesti online\nKjelini o Ronaldu: Rekao sam prijateljima - ma nemoguće...\nĐorđo Kjelini, dugogodišnji štoper Juventusa, rekao je da nije verovao da je transfer Kristijana Ronalda iz Real Madrida u Juventus moguć.\nAlegri: Gatuzo je uveo red u Milan\nTrener Juventusa Masimilijano Alegri očekuje ujednačen meč protiv Milana u velikom derbiju 30. kola Serije A.\nGolgeter Juventusa Gonzalo Iguain, junak pobede u Londonu nad Totenhemom (2:1), "pecnuo" je engleske timove da su slabiji u defanzivi i da je lično to iskoristio za prolaz u četvrtfinale Lige...\nKjelini iznenađen: Leo, gde u Milan\nLeonardo Bonući i Đorđo Kjelini činilu su dugo bedem ispred Bufona u Juventusu. Sada više ne, jer je Leonardo odlučio da napusti "staru damu" i ode u Milan za 40.000.000 evra.\nBarsa sanja novo čudo: PSŽ ili Juventus, da li je svejedno?\nKjelini: Kada čuvam Mesija, samo počnem da se molim!\nOdbrambeni fudbaler Juvenutsa, Đorđo Kjelini izjavio je za Eurosport kako smatra da je Ronalda moguće zaustaviti, dok je to nemoguće učiniti sa Leom Mesijem.\nKakav peh za Juve pred finale LŠ\nStandardni prvotimac Juventusa Đorđo Kjelini zbog povrede neće igrati u finalu Lige šampiona protiv Barselone, potvrdio je italijanski šampion.\nKjelini: Nemam problem sa Suarezom


Opozicione stranke osuđuju napad tabloida na novinare KRIK-a %\nDS, SSP i PSG: Vučićev režim i tabloidi ugrožavaju bezbednost novinara KRIK-a\nVesti Autor:Beta10. mar. 202110:13 > 10:5415 komentara\nStranka slobode i pravde (SSP) saopštila je da tužilaštvo "momentalno" treba da procesuira glavne urednike tabloida koji su sa namerom ugrozili novinare KRIK-a. Demokratska stranka (DS) upozorila je da "režim" Aleksandra Vučića "opasno ugrožava" bezbednost istraživačkih novinara pokušajima da novinare Mreže za istraživanje kriminala i korupcije (KRIK) predstavi kao saradnike kriminalne grupe Veljka Belivuka. PSG: Besraman pokušaj spinovanja i konstrukcije koje nemaju nikakvo utemeljenje u istini.\n„U pokušaju da neutrališu svoju odgovornost u stvaranju klana Veljka Belivuka, vlast je otišla predaleko, jer grupu istraživačkih novinara KRIK-a optužuju za saradnju sa tom kriminalnom grupom“, navedeno je u današnjem saopštenju SSP-a u kojem se ocenjuje da je taj napad „Vučićevih tabloida najmorbidniji do sada“.\nZahvaljujući dugogodišnjim istraživanjima i objavama KRIK-a, predsednik Srbije Aleksandar Vučić i njegovi saradnici nisu uspeli da sakriju njihovu spregu sa tim ubicama i narkodilerima, dodaje se u saopštenju.\nTabloidi su direktno ugrozili bezbednost novinara KRIK-a, ocenila je SSP.\nIz DS su ocenili da je reč o „providnom podmetanju koje je po svim svojim bitnim elementima potpuno identično sa ostalim kampanjama blaćenja i stigmatizacije pojedinaca i čitavih grupa ljudi koje je i do sad sprovodila sadašnja vlast“.\n10. mar. 2021 19\n„Više takvih kampanja završeno je tragičnim ishodom, zbog čega upozoravamo vođu režima Aleksandra Vučića i njegove saradnike da su sada i subjektivno i objektivno odgovorni za bezbednost novinara koje su svojim lažnim optužbama označili kao legitimnu metu svojih pristalica i kriminalnih falangi“, stoji u saopštenju.\nPokret slobodnih građana (PSG) osudio je kampanju provladinih tabloida i njihovih „beskrupuloznih kvazianalitičara“ protiv istraživačkog portala Krik, jer smatra da je povezivanje novinara koji godinama otkrivaju veze države sa kriminalom besraman pokušaj spinovanja i konstrukcije koje nemaju nikakvo utemeljenje u istini.\nPSG u saopštenju upozorava da se takvom kampanjom bukvalno ugrožava život novinarima Krika.\nU zarobljenoj državi sa zarobljenim medijima je besmisleno očekivati reakciju državnih organa na ovo crtanje mete na čelo nezavisnim medijima, konstatuje PSG, najavljujući da će se obratiti međunarodnim institucijama kako bi skrenuli pažnju na probleme s kojima se celo društvo suočava i pozvali ih da svoj autoritet upotrebe kako bi zaštitili živote novinara u Srbiji.\nViše provladinih tabloida objavilo je na naslovnim stranama današnjih izdanja da je portal KRIK „privatni medij“ Veljka Belivuka i da među njima postoji „tajni dil“.\nDemokratska strankaKRIKVeljko Belivuk\npre 50 min 42


ZRENJANIN – Republička komisija za zaštitu prava u postupcima javnih nabavki u potpunosti je 3. decembra poništila postupak javne nabavke usluge prečišćavanja vode koji je raspisala aktuelna vlast u Zrenjaninu. Preciznije obrazloženje nije dato, ali je zbog toga reagovao Gradski odbor Lige socijaldemokrata Vojvodine Zrenjanin, koji je odmah pozvao direktora u JKP „Vodovod i kanalizacija“ Gorana Tajdića da podnese ostavku na tu funkciju. Na ostavke su pozvani i zamenik gradonačelnika Saša Santovac, koji je Tajdića preporučio na to mesto, kao i kompletna zrenjaninska vlast jer nije ispunila nijedno obećanje iz kampanje.\nZrenjaninski ligaši su u saopštenju tim povodom upozorili da je lokalna vlast taj grad zadužila za preko sedam miliona evra, koji će biti spiskani na šminkanje Trga republike, dok se ceo grad nalazi u potpunom rasulu i kolapsu. Ligaši su ukazali i na to da su najodgovorniji za takvo skandalozno neznanje i upravljanje interesima celog grada od 130.000 stanovnika kadrovi upravo bivših radikala, okupljenih oko zamenika gradonačelnika Saše Santovca. Podsetili su i da će zbog raskida prethodnog ugovora o izgradnji fabrike vode sa najuglednijom i najvećom korporacijom za vodosnabdevanje u Evropi, nemačkom firmom „Vasertehnik“, koja je zbog toga tužila Zrenjanin, građani platiti minimum pet miliona evra odštete, a i dalje neće imati fabriku vode.\nZrenjaninci imaju do 10.000\nmanje u novčaniku\n– Zahvaljujući „naprednoj“ vlasti, Zrenjaninci imaju 6.000-7.000 manje u novčaniku jer su im plate i penzije smanjene, nema nijedne nove investicije niti radnog mesta već dve i po godine, a 2.000-3.000 za vodu i dalje ostaju kao trošak. Tako su građani Zrenjanina u minusu 8.000–10.000 mesečno zahvaljujući odlukama naprednih vlasti. To je cena izbora. Godišnje će svaki građanin Zrenjanina plaćati minimum hiljadu evra iz svog džepa kao kaznu zato što imamo nesposobnu i štetočinsku vlast. Do kraja mandata, ako izdrže dotle, svaki građanin će se odreći jednog solidnog polovnog automobila kao cene izbora – zaključeno je u saopštenju GrO LSV Zrenjanin. A odbornik LSV Vladimir Milošev u izjavi za „Blic“ tim povodom podsetio je na neke procene po kojima se na kupovinu flaširane vode u Zrenjaninu dnevno potroši oko 20.000 evra. Gradska vlast u Zrenjaninu je u petak, 19. decembra, raspisala nov tender za uslugu prečišćavanja vode za piće, koji je otvoren do 30. januara.\nŠest vojvođanskih opština\ndobilo novac na konkursu\nPotpredsednik Pokrajinske vlade i pokrajinski sekretar za poljoprivredu, vodoprivredu i šumarstvo Branislav Bogaroški (LSV) potpisao je 5. decembra s predstavnicima šest vojvođanskih opština ugovore o sufinansiranju izgradnje i rekonstrukcije vodnih objekata u javnoj svojini. Novac u ukupnom iznosu od 23,9 miliona dinara na konkursu resornog pokrajinskog sekretarijata dobile su opštine Bačka Palanka, Opovo, Novi Kneževac, Srbobran, Senta i Novi Bečej. Tim novcem biće sufinansirana rekonstrukcija i izgradnja vodovodne mreže i glavnog voda vodovodne mreže u nekoliko naseljenih mesta u navedenim opštinama: Opovu, Malom Sigetu, Turiji, Senti i Bočaru, kao i projekat primenjenih hidrogeoloških istraživanja za potrebe vodosnabdevanja u Obrovcu. Opštine su u obavezi da u realizaciju projekta ulože 15 odsto sopstvenih sredstava.\nNovac na konkursu


Milorad Dodik nastavlja da besramno provocira sve: "Ne namjeravam da se odazovem na poziv Tužilaštva BiH"\nMilorad Dodik nastavlja da besramno provocira sve: “Ne namjeravam da se odazovem na poziv Tužilaštva BiH”\nČlan Predsjedništva BiH Milorad Dodik izjavio je da ne namjerava da se odazove pozivu Tužilaštva BiH na saslušanje, nakon informacije da je prijava protiv njega jedna od 29 koje se odnose na negiranje genocida i ratnih zločina.\nDodik je rekao da formiranje predmeta po izmjenama Krivičnog zakona BiH vidi kao “slijed koji ide ka raspadu BiH” koja, kako kaže, “ne može da živi na ovaj način u kojem se Bošnjaci raduju jer imaju visokog predstavnika koji isključivo radi protiv Srba”.\nOn je ponovio da će svaki građanin Republike Srpske koji bude “uznemiravan zbog nametnutih odredaba Krivičnog zakona BiH biti zaštićen”.\n“Ja nemam namjeru odazvati se, ni njima ni bilo kome drugom, ali imam namjeru ići u Sarajevo. Baš me interesuje kako će se ponašati”, rekao je Dodik za RTRS sa Mrakovice, gdje se održava skup SNSD-a.\nOn je dodao da navodi o prijavama govore o tome “da je pravi cilj visokog predstavnika Valentina Inzka i drugih bio da dodatno naprave raskol”.\n“Mi ne priznajemo taj sud, ne priznajemo te njihove aktivnosti. Nećemo ih priznati nikada, ako misle da imaju moć da nas hapse i tjeraju po zatvorima onda neka izvole odmah da krenu, drugog načina nema. Svaki građanin Republike Srpske, za koga saznamo da je zbog toga bio uznemiravan, bit će zaštićen”, naveo je Dodik.\nMilorad DodikTužilštvo BiH\nPrevious article Gradonačelnica Benjamina Karić nakon požara: Hvala vatrogascima, očekujem da se otkrije uzrok\nNext article Velika tragedija u BiH: Dvije osobe poginule, četiri teže povrijeđene u saobraćajnoj nesreći koja se dogodila kod Trebinja\nVelika tragedija u BiH: Dvije osobe poginule, četiri teže povrijeđene u saobraćajnoj nesreći koja se dogodila kod Trebinja


Crno more - Sputnjik Srbija\n01:13 10 Maj 2021\nPoruka sa Krima: Ruska flota nikada neće dozvoliti da NATO gospodari Crnim morem\nŠef radne grupe za međunarodno-pravna pitanja u stalnom predstavništvu Krima pri predsedniku Rusije Aleksandar Molohov oglasio se povodom izjave rumunskog ministra koji je Crno more uporedio sa jezerom“ NATO-a, poručivši da ruska flota neće dozvoliti da NATO dominira Crnim morem.\nCrno more – „jezero NATO“ ili „rusko more“?\nUprkos negodovanju Zapada: Rusija zatvorila deo Crnog mora za strane brodove\nRusija od večeras zatvara pristup određenim regijama Crnog mora za strane vojne brodove i državna plovila, navodi se u biltenu Uprave za plovidbu i okeanografiju Ministarstva odbrane Rusije.\nBrodovi isplovili u Crno more: Na Krimu počinju velike vojne vežbe ruske vojske /video/\nRuski vojnici danas će održati međurodovske vojne vežbe na poligonu „Opuk“ na Krimu u okviru iznenadne provere borbene gotovosti. Brodovi Crnomorske flote i deo snaga Kaspijske flotile Južnog vojnog okruga već su izašli u morski region gde će se vežbe održati, saopštilo je Ministarstvo odbrane Rusije.\nŠojgu: Kijev destabilizuje Donbas, NATO region Crnog mora – Rusija ima odgovor\nRusija ograničila zonu letova iznad Crnog mora\nRusija je saopštila da od 20. do 24. aprila privremeno ograničava letove civilne avijacije u regionu iznad Crnog mora i Krima, sledi iz operativnih informacija o promenama u pravilima izvođenja i osiguravanja letova (NOTAM).\nViše od 20 ruskih brodova i jurišnih aviona održali vojne vežbe u Crnom moru\nViše od 20 brodova ruske Crnomorske flote održali su zajedničke vojne vežbe sa posadama jurišnih aviona Južnog vojnog okruga, saopštila je pres-služba flote.\nRusija: Zapad šalje vojne brodove u Crno more da zastraši Rusiju\nZapad šalje vojne brodove u Crno more u cilju eskalacije napetosti u regionu, saopštio je Sputnjiku izvor iz Ministarstva spoljnih poslova Rusije, istakavši da je uplovljavanje vojnih brodova Velike Britanije u Crno more kroz Bosfor usmereno na zastrašivanje Rusije.\nSjedinjene Američke Države duboko su zabrinute zbog planova Rusije da obustavi prolazak stranih vojnih brodova i drugih državnih plovila kroz pojedine regione Crnog mora u zoni teritorijalnih voda Rusije, navodi se u saopštenju pres-službe Stejt departmenta.\nPoslanici Državne dume Rusije prokomentarisali su negodovanje NATO-a zbog planova Rusije da ograniči pristup pojedinim regionima Azovskog i Crnog mora, poručujući da Rusija deluje u okvirima nacionalnog i međunarodnog prava i da drskost Alijanse prevazilazi granice.\nPentagon i NATO negoduju: Rusija da ne ograničava plovidbu u Crnom i Azovskom moru\nAmerička ambasada u Ankari obavestila je Tursku da je otkazan prolazak dva njihova ratna broda kroz Bosfor u Crno more, saopštio je Sputnjiku izvor u turskom Ministarstvu spoljnih poslova.\nMoskva Americi: Držite se podalje od Rusije i Krima, to je za vaše dobro\nMoskva upozorava Sjedinjene Države da im je bolje da se drže podalje od Rusije i Krima, rekao je zamenik ruskog ministra spoljnih poslova Sergej Rjabkov. Rizik od izbijanja incidenata je visok, dodao je on.\nTurski ekspert: Ankara mora zadržati neutralnost u potencijalnom konfliktu Rusije i Ukrajine\nTurska sarađuje kako sa Rusijom, tako i sa Ukrajinom u sferi trgovine i odbrane i mora ostati neutralna u konfliktu između ove dve države, rekao je za Sputnjik turski politikolog i profesor na Univerzitetu Baškent u Ankari Volkan Ozdemir.\nPitanje šta američki brodovi rade u Crnom moru i dalje je bez odgovora, izjavio je šef ruske diplomatije Sergej Lavrov.\nTurska: Američki ratni brodovi će proći kroz Bosfor sredinom aprila, Mediji: U pitanju razarači\nTurska je u skladu sa Konvencijom iz Montrea obavestila sve potpisnice da će američki ratni brodovi proći iz Sredozemnog u Crno more i obrnuto, rekli su za Sputnjik u ruskoj ambasadi u Ankari.\nPutin i Erdogan razgovarali telefonom, teme: Konvencija iz Montrea, Ukrajina, Karabah i vakcine\nPredsednici Rusije i Turske, Vladimir Putin i Redžep Tajip Erdogan, razgovarali su telefonom a ruski lider je, uzimajući u obzir plan Ankare za izgradnju kanala „Istanbul“, ukazao sagovorniku na značaj poštovanja Konvencije iz Montrea i režima Crnomorskih moreuza.\nBrodove američke mornarice koji se budu nalazili u Crnom moru ne bi trebalo samo „pratiti“, već ih staviti na nišan kako bi se izbegle bilo kakve provokacije, izjavio je bivši glavnokomandujući Crnomorske flote Vladimir Komojedov.\nRusija o slanju američke mornarice u Crno more: Dolivate ulje na vatru\nRuski političari reagovali su planove Vašingtona o mogućem slanju američke ratne mornarice u Crno more u znak podrške Ukrajini zbog navodnog porasta vojne aktivnosti na rusko-ukrajinskoj granici, a kako kaže Jelena Panjina, član komiteta Državne dume Rusije za međunarodne poslove, takav potez bi dolio ulje na vatru kada je reč o situaciji u Donbasu.


Viđali smo sve i svašta u fudbalu proteklih sezona, ali je bugarski trećeligaš Spartak iz Varne ovaj put pomjerio granicu.\nNjihov trener Kirjakos Georgiju se dosetio i na svom Fejsbuku postavio oglas u kome traži defanzivce. I bio je vrlo precizan.\n- FK Spartak Varna želi da angažuje mladog štopera koji može da igra u formaciji 3-5-2 i koji ima evropski pasoš. Naša ponuda uključuje probu tokom koje su osigurani smještaj i hrana - napisao je Georgiju i ostavio adresu elektronske pošte na koju svi zainteresovani mogu da mu pošalju biografiju i video snimke.\nFoto: Screenshot, Metodi_Shumanov/Twitter\nGeorgiju je predstavio i istoriju kluba iz Varne, kao i planove za blisku budućnost, a pride je naveo i platu od 400-500 eura koja očekuje pridošlicu.\nEto dobre ideje i za fudbalere, ništa ih ne košta da pošalju mejl, možda ih trener Spartaka i kontaktira na kraju.


Počinju pripreme za promenu Ustava Srbije | MojUstav\nOčekuje se da Komisija za sprovođenje Nacionalne strategije reforme pravosuđa obrazuje radnu grupu za analizu promena ustavnih odredaba o sudstvu\nSudije i predsednike sudova neće birati Narodna Skupština. U Visokom savetu sudstva neće sedeti ministar pravde i predsednik skupštinskog odbora za pravosuđe. Uspostaviće se puna nezavisnost i odgovornost sudija. Sve to može postati realnost u narednih pet godina.\nNacionalna strategija reforme pravosuđa i prateći Akcioni plan nalažu da se do 2018. godine izvrše sve pripreme za promenu dela Ustava koji se odnosi na pravosuđe, a sve u skladu sa pregovorima o pridruživanju EU i „Poglavljem 23” koje zahteva nezavisnost, efikasnost i odgovornost pravosuđa.\nKomisija za sprovođenje Nacionalne strategije reforme pravosuđa trebalo bi da 29. novembra obrazuje radnu grupu za analizu ustavnog okvira koji se odnosi na pravosuđe, a istog dana na Pravnom fakultetu u Beogradu biće održana konferencija „Izbor sudija u Srbiji i državama regiona”, u organizaciji Centra za javno pravo i Pravnog fakulteta.\n– Zadatak radne grupe je da napravi pravnu analizu odredaba Ustava o sudskoj vlasti, a pogotovo o izboru sudija (i javnih tužilaca). Zato konferencija na Pravnom fakultetu treba da bude jedna vrsta stručne pomoći toj radnoj grupi – kaže dr Vladan Petrov, profesor ustavnog prava na Pravnom fakultetu u Beogradu.\nMalo je verovatno da će sudije u Srbiji u budućnosti imenovati šef države, kao što je slučaj u Velikoj Britaniji. Takođe, teško je zamisliti da sudije biraju građani na neposrednim izborima, ali sa ograničenim mandatom, kao u nekim američkim državama.\nSve sudije u Srbiji birao bi Visoki savet sudstva (VSS), a tužioce Državno veće tužilaca (DVT), bez učešća Narodne skupštine, koja bi birala samo nekoliko članova ovih tela, iz redova profesure i advokature.\n– Predstavnici zakonodavne i izvršne vlasti ne bi bili u sastavu Visokog saveta sudstva i Državnog veća tužilaca kao članovi „po položaju”. Ministar pravde može ostati član ovih tela s ograničenim ovlašćenjima. Na primer, ne bi učestvovao u odlučivanju o izricanju disciplinskih mera i prestanku sudijske funkcije. Predsednik Vrhovnog kasacionog suda ne bi trebalo da bude automatski i predsednik Visokog saveta sudstva, već tu funkciju treba da obavlja član Saveta izabran od strane njegovih kolega– kaže dr Petrov.\nIsto bi važilo i za republičkog javnog tužioca koji je, po položaju, predsednik Državnog veća tužilaca.\nSve su to mehanizmi koji bi obezbedili „otpornost” VSS i DVT na uticaje politike. Cilj je da se iz Ustava uklone sve odredbe koje daju\n– Treba precizno razgraničiti šta radi VSS a šta radi Ministarstvo pravde u delu koji se odnosi na pravosudnu upravu, što je zakonska, a ne ustavna materija – kaže dr Petrov.\nTreba razmišljati i o mogućnosti ukidanja probnog mandata za sudije koje se prvi put biraju na funkciju.\n– Teško je odbranjivo rešenje u sadašnjem Ustavu da Narodna skupština bira kandidate koji nemaju nikakvo sudijsko iskustvo, da političko telo bira one koji će prvim izborom biti na proveri u jednom periodu. Stav Venecijanske komisije je da je probni mandat sudija sporno rešenje.Takođe, nisam uveren da je uloga Pravosudne akademije tako značajna kao što je kod nas neki predstavljaju. Čak i u Nacionalnoj strategiji stoji da u Ustavu treba predvideti da Pravosudna akademija bude obavezan uslov za prvi izbor na sudijsku i tužilačku funkciju. Takvo rešenje treba pažljivo analizirati pre nego što bude predloženo da uđe u Ustav. Toga u većini država, kao ni probnog mandata za sudije, uopšte nema– objašnjava profesor.\nTreba imati u vidu da Nacionalna strategija za reformu pravosuđa nije iznad Ustava, već da je to jedan akt državne politike, koji daje smernice za promene.\nAko bi se prilikom buduće promene Ustava išlo i na promenu odredaba koje imaju izraženiji politički karakter, odluku o tome moraju doneti demokratski legitimisani političari, i to bi bila vrlo teška odluka, smatra profesor. Na pravnoj struci je, kaže, da analizira stanje i da promene predloži na vreme, ali da zadrži neophodnu distancu prema politici.\nKo može da predloži promenu Ustava\nOvlašćeni predlagači za promenu Ustava Srbije su najmanje jedna trećina narodnih poslanika, najmanje 150.000 birača, vlada i predsednik Republike.\nProfesor Petrov ističe da su svi predlagači istog ranga, ali da bi možda bilo najbolje da analizu ustavnih odredaba na osnovu koje bi bile predložene eventualne izmene Ustava izradi radno telo sastavljeno od pravnih stručnjaka okupljeno u Narodnoj skupštini, kao najvišem predstavničkom telu, ili oko predsednika Republike, kao nadstranačke ličnosti.\nKako je ugrožena stalnost sudijske funkcije\n– Ustav mora predvideti valjane garancije nezavisnog sudstva. Stalnost sudijske funkcije je značajno oslabljena u Ustavu iz 2006. godine u odnosu na predhodni ustav, time što su osnovi za prestanak sudijske funkcije iz Ustava prebačeni u Zakon o sudijama.To je tipična ustavna materija i mora se vratiti u Ustav – kaže dr Vladan Petrov.\n← Da li Srbija treba da ima više izbornih jedinica


Sarajevo opet napada vitalne interese Srpske — danas je neophodno jedinstvo - Sputnjik Srbija\n14:07 28 Januar 2021\n07:04 29.07.2020 (osveženo 07:54 29.07.2020) Preuzmite kraći link\nPrenosa nadležnosti sa Republike Srpske na BiH Sarajevu, izgleda, nikada dosta. Otuda Dodikov poziv na jedinstvo svih političkih stranaka u parlamentu RS, kako bi sprečili preglasavanje u Predsedništvu BiH i odbranili vitalne interese RS.\nDanašnju posebnu sednicu parlamenta Republike Srpske „zakazali“ su, praktično, hrvatski i bošnjački član Predsedništva BiH, preglasavši srpskog, Milorada Dodika, prilikom donošenja tri odluke - jedne iz domena bezbednosti i dve iz obrazovanja, iako je reč o stvarima koje su u nadležnosti entiteta.\nUkoliko poslanici u Banjaluci odbiju odluke ostala dva člana Predsedništva BiH, one će biti nevažeće i više se ne mogu stavljati na dnevni red Predsedništva.\nPo oceni politikologa iz Banjaluke, Vojislava Savića, u ovakvim slučajevima, od same sadržine odluka, daleko je bitnije da bude odbranjen ustavni princip po kome ono što je ustavna nadležnost entiteta, odnsno RS, ne može da prisvaja Predsedništvo BiH. Zato je reč o odbrani vitalnih interesa RS i zato bi bilo dobro da se u takvim slučajevima pokaže jedinstvo poslanika.\nJedinstvo u odbrani vitalnih interesa Srpske\nOn podseća da u Sarajevu uvek postoji namera da prošire nadležnosti zajedničkih organa u institucijama BiH.\n„I ova odluka koja se tiče memoranduma Ministarstva bezbednosti BiH i američkog Ministarstva unutrašnje bezbednosti o saradnji u vezi sa upotrebom putničkih informacija, kao i druga odluka o odobravanju zaključivanja Sporazuma o učešću BiH u programu za međunarodno ocenjivanje učenika i pristupanju BiH Međunarodnom istraživanju razvoja čitalačke pismenosti, sve je to nadležnost entiteta. I ne mogu institucije BiH, a pogotovo ne preglasavanjem, da donose odluke iz tih nadležnosti“, objašnjava Savić za Sputnjik.\nOn smatra važnim da se na svaki takav pokušaj reaguje na isti način i da se vremenom stvori praksa kod komšija u Federaciji da uopšte i ne pokušavaju takve stvari i da znaju da to neće proći.\nTo je, kako kaže, stvar elementarnog nacionalnog dostojanstva. S druge strane, političari izabrani u RS dužni su da štite nadležnosti koje je Srpska dobila i koje su, napominje on, ionako narušene dugogodišnjim pritiscima i sličnim potezima koji su nekada znali da prođu ispod radara javnosti.\nPotpuna saglasnost bila bi iznenađenje\nSavić ukazuje na to da je preglasavanje postala praksa u Predsedništvu BiH, pogotovo od kada su u njemu dva političara koja pripadaju sferi uticaja političkog Sarajeva. Hrvatski i bošnjački članovi Predsedništva BiH, Željko Komšić i Šefik Džaferović, kako dodaje, dolaze iz istog političkog miljea, sa istim dugoročnim ciljem koji je unitarna BiH.\n„Tako da do kraja mandata treba očekivati ponavljanje sličnih situacija i ovo će verovatno biti način na koji će se to rešavati, jer RS ima institucionalne mehanizme da se zaštiti ukoliko neko krene da zadire u njene nadležnosti“, uveren je Savić.\nNa pitanje, da li to što Dodik poziva na jedinstven stav svih stranaka u parlamentu kada treba odbraniti nadležnosti RS, znači da postoji sumnja u to jedinstvo, sagovornik Sputnjika kaže da je to tako i da su neki političari zarad samog kontriranja spremni da naprave spektakl.\n„U ovakvim stvarima ne sme da bude narušavanja jedinstva i to se do sada obilo o glavu strankama i političarima koji su to radili. Tako samo limitiraju sebe i svoje mogućnosti i odbijaju glasače koji su u RS većinom nacionalno orijentisani“, kaže Savić.\nS obzirom na dosadašnju praksu, po njegovoj oceni, teško je znati hoće li na sednici biti tog jedinstva. Verovatno će, dodaje on, neki biti uzdržani, a neki pojedinci će početi da pričaju o drugim temama.\n„Iskreno, više bih se iznenadio kada bi predlog podržali svi“, iskren je politikolog iz Banjaluke, koji ne dovodi u sumnju da će nadležnosti RS biti očuvane.\nPostoji potrebna većina u RS\nOn objašnjava da je potrebna kvalifikovana dvotrećinska većina da bi bila blokirana odluka Predsedništva BiH, odnosno da bi Dodikov veto stavljen na odluku donetu preglasavanjem dva člana Predsedništva BiH bio važeći.\nVladajući SNSD i stranke okupljene oko njega imaju tu većinu i tu ne bi trebalo da bude problema, ističe on, a na pitanje da li tri odluke o kojima će parlament odlučivati same po sebi imaju u svojoj sadržini nešto sporno, on kaže da one mogu biti benigne ali da je poenta u tome da su one u nadležnosti entiteta.\n„Nasiljem visokog predstavnika i međunarodne zajednice i sada su ovlašćenja zajedničkih organa veća nego što je trebalo da budu po Dejtonu. Ako to dozvolite jednom, onda ostavljate prostor za svaki naredni put da se to tako na mala vrata uvlači i da se sutra nađete u velikom problemu“, ističe Savić.\nOn napominje da se memorandum Ministarstva bezbednosti BiH i američkog Ministarstva unutrašnje bezbednosti odnosi na upotrebu putničkih informacija, što podrazumeva davanje podataka o putnicima drugoj državi, što zavisno od toga kako je to formulisano, može da bude i dobro i loše. Ali dodaje da to nije ni bitno, jer je američko ministarstvo takav sporazum moglo da napravi sa institucijama entiteta, odnosno ministarstvom bezbednosti RS i takim u Federaciji BiH ukoliko im je zaista cilj da dođu do informacija.\n„Ako je to za opšte dobro, za prevenciju terorizma, kontrolu migrantskih talasa i MUP RS bi drage volje sarađivao. Ali mora se znati red“, ističe Savić za Sputnjik.\nSarajevo, Republika Srpska\n14:06 Kako do 60 evra od države: Detaljno uputstvo za prijavu\n14:05 Nova epidemiološka pretnja: Povratak bakterija otpornih na lekove\n13:53 Ranio provalnika, odslužio kaznu i sad mora opet na sud – provalnik traži dva miliona dinara odštete


Djilas ambasadoru Norveške: Ne žmurite pred kršenjem evropskih vrednosti u Srbiji\nBeta 13. marta 2018. 13:35\nNosilac liste „Beograd odlučuje – ljudi pobedjuju“ na proteklim beogradskim izborima Dragan Djilas uputio je otvoreno pismo norveškom ambasadoru u Srbiji Arnesu Sanesu Bjornstadu u kojem je naveo da su ti izbori održani u atmosferi straha, potpune medijske blokade opozicije, kupovine glasova na razne načine i upisivanja lažnih Beogradjana u biračke spiskove.\nU pismu pod naslovom „Zašto hvalospevi (predsedniku Srbije Aleksandru) Vučiću kad SNS krši evropske standarde“, Djilas je pozvao ambasadora Norveške kao zemlje privržene evropskim vrednostima da ne žmuri pred kršenjem evropskih vrednosti u Srbiji.\nDjilas je pismom reagovao na intervju norveškog ambasadora listu Danas proteklog vikenda. On je naveo da mu nije mi bilo baš najjasnije „zašto ambasador zemlje koja nije članica EU ima potrebu da objašnjava šta od uslova Srbija treba da ispuni da bi postala deo EU“, ali da mu se ne obraća zbog toga već zbog činjenica koje je ambasador izneo o beogradskim izborima.\nDjilas je ambasadoru napisao da je u pravu kada govori o nejedinstvu u proevropskoj opoziciji, kao jednom od razloga za Vučićevu ubedeljiivu pobedu, ali je dodao da „postoji i jedan mnogo značajniji razlog pobede SNS“.\n„Beogradski izbori su održani u atmosferi straha, potpune medijske blokade opozicije, kupovine glasova na razne načine i upisivanja lažnih Beogradjana u biračke spiskove“, naveo je Djilas u otvorenom pismu objavljenom u listu Danas.\nDjilas je u pismu pojasnio navode o ucenama zaposlenih u državnoj i gradskoj administraciji, kao i u javnim i komunalnim preduzećima, nezakonitom vodjenju evidencije na biračkim mestima, kupovini glasova, upisivanjima u birački spisak, kontroli medija izrazivši uverenje da ambasador Norveške kao „zemlje privržene evropskim vrednostima, sasvim sigurno ne bi žmurio nad nad kršenjem evropskih vrednosti“ u Srbiji da je za njih znao.\n„Verujem da sada kada imate sve informacije i nećete. Zato ću sa nestrpljenjem narednih dana kupovati Danas, iščekujući vaš novi intervju, ili bar izjavu na ovu temu. Mislim da Beograđani koji su vam pružili gostoprimstvo to zaslužuju“, dodao je Djilas.


Ministarstvo zdravlja i socijalne zaštite Republike Srpske je u stotinu dana mandata novog saziva Vlade, između ostalog, pripremilo Akcioni plan za osiguranje održivosti zdravstvenog sistema čija će realizacija biti prioritet i u ovoj godini, rekao je resorni ministar Alen Šeranić.\nŠeranić je rekao da Akcioni plan za osiguranje održivosti zdravstvenog sistema Republike Srpske ima šest prioritetnih mera i jasnu strukturu dugovanja ustanova i modele njihovog izmirenja, budući da, kako je naveo, dugovanja zahtevaju različite načine rešavanja.\n– Sledeće pitanje je finansijska održivost i normalno poslovanje zdravstvenih ustanova, što će u pojedinim slučajevima podrazumevati i reorganizaciju. To sa aspekta organizacije bolničkog sektora podrazumeva planiranje plana mreže, koji podrazumeva kakve će usluge bolnica da pruža, a ne gde će se objekat nalaziti – naveo je Šeranić, prenosi Srpskainfo.\nOn je istakao i da su sa direktorom „Elektroprivrede Republike Srpske” počeli razgovori o tome da bolnice u Srpskoj ne plaćaju industrijsku cenu struje, te da treba definisati kako to urediti.\n– Imali smo niz razgovora sa direktorima zdravstvenih ustanova, Poreske uprave, sa Ministarstvom finansija Republike Srpske, Ministarstvom uprave i lokalne samouprave – naveo je Šeranić.\nOn je napomenuo da je do sada definisano ono što je prioritetno i naslonjeno na Program ekonomskih reformi, te dodao da će Ministarstvo kojim rukovodi odluke uvek zasnivati na dobrim analizama.\n– Prepoznali smo probleme koje Ministarstvo hoće da rešava sa svim partnerskim organizacijama. Nažalost, neki od problema ne mogu se rešiti u dan ili dva, potrebno je vreme. Sve što budemo projektovali u narednom periodu gledaćemo da potkrepimo adekvatnim dokazima da bismo doneli što bolju odluku – rekao je Šeranić.


I ”Peta gama” u istrazi krađe torti – AGRO VESTI by agronews.rs\nI ”Peta gama” u istrazi krađe torti\nHome agro danas I ”Peta gama” u istrazi krađe torti\nJan 17, 2015 | agro danas, Bezbednost hrane, Hrana, Srbija, Vesti\t|\nDa li su slatkiši koji više nisu za ljudsku upotrebu, a proizvedeni su u fabrici, komunalni ili industrijski otpad, da li se buđave torte sa mlekom u prahu tretiraju kao otpad životinjskog porekla i gde se i kako uništava takva vrsta otpada, samo su neka od pitanja koja su pokrenuta na sednici Odbora za poljoprivredu, vodoprivredu i šumarstvo Narodne skupštine, početkom ove sedmice povodom krađe više od 18.000 torti preduzeća „Peta gama” sa kragujevačke deponije u Jovanovcu.\nSlučaj o kojem se nedeljama priča u javnosti stigao je i do nadležnih republičkih organa, ali je izvesno da se tu neće zaustaviti. Međutim, na optuženičkoj klupi bi prvo mogao da se nađe Damjan Srejić, načelnik Šumadijskog upravnog okruga, a ne kradljivci torti za kojima policija još traga.\nSrejić je na sednici odbora rekao da postoje indicije kako je u ceo slučaj umešan i proizvođač torti, beogradska firma „Peta gama” koja u Kragujevcu ima svoj pogon.\n„Poreska, MUP rade svoj posao, istraga ide, indicije postoje. Ispituju se svi momenti, osiguranje, deo vezan za poreze… Malo je neverovatna priča da navodno propadne, tolika količina”, kazao je Srejić koji se u raspravu uključio na poziv predsednika odbora, poslanika Marijana Rističevića.\nKako nam je juče u telefonskom razgovoru rekao direktor „Pete game” Miodrag Đuričić, on će načelnika Šumadijskog okruga „sigurno tužiti”.\n„Bezobrazluk je kako mi taj čovek blati firmu u medijima, bez ikakvog razloga”, poručio je Đuričić, navodeći da je već razgovarao sa svojim advokatom.\nOn je rekao i da je tražio da se preduzeću nadoknadi šteta, ali da je osiguravajuća kuća sa kojom ima ugovor odbila taj zahtev, sa obrazloženjem da „Peta gama” nije osigurala rashladnu komoru u kojoj se, zbog kvara, odmrzlo više od 13 tona torti namenjenih izvozu u EU.\n„Za tu porudžbinu sam primio avans od Nemaca još 17. decembra. Posle kvara napravili smo nove torte i isporučili ih Nemcima, sa malim zakašnjenjem, ali smo im prethodno objasnili šta se dogodilo. Sad me neko konstantno blati i pravi problem kod Austrijanaca i Nemaca”, rekao je Đuričić.\nNa sednici Odbora za poljoprivredu, Srejić je u više navrata govorio da ubuđale torte, kao industrijski otpad životinjskog porekla, nisu mogle da budu uništene na deponiji u Jovanovcu, kao i da se to desilo samo zašto jer je veterinarski inspektor, namerno ili iz neznanja, te „slatkiše” klasifikovao kao običan komunalni otpad.\nTags: bezbednost hranekragujevacodbor za poljoprivreduotpadpeta gamatortevodoprivredu i šumarstvo\nAmerički gigant "Monsanto" samo nedelju dana pošto je objavljeno da ga preuzima "Bajer" saopštio je da je kupio licencu za korišćenje nove tehnologije za preuređenje naslednih informacija biljaka u poljoprivredi.


OZBILjNO SE SPREMAJU ZA ZVEZDU: Evropa izvršila skauting šampiona Srbije | Novosti.RS\nFoto: FK Evropa Gibraltar\nNema dileme da su crveno-beli veliki favorit na ovom meču, ali Evropa se maksimalno spremila za ovaj meč.\nŠampion Gibraltara je preneo deo atmosfere sa timskog sastanka u kome su skautirali šampiona Srbije.\n09. 08. 2020. u 16:12\nTeam talk in the hotel this morning on MD-1 💚\nA post shared by Europa Football Club (@europafc) on Aug 17, 2020 at 5:17am PDT\nEvropa je odradila i prvi trening po dolasku u Beogradu, a putem interneta su im dobrodošlicu poželeli i pojedini navijači iz Srbije.\nUtakmica Crvena zvezda - Evropa igra se sutra od 21 sat na stadionu "Rajko Mitić".\nLiga šampiona FK Crvena zvezda fudbal kvalifikacije za Ligu šampiona FK Evropa Gibraltar\n10. 08. 2020. u 13:49\nVIL MOZLI: Uprkos porazu u derbiju Partizan izgleda veoma dobro\n01. 12. 2020. u 12:45


Nuklearna energija za daljinsko grijanje – Sandžaklija\nNuklearna energija za daljinsko grijanje\nRevolucionarno rješenje stiglo je od tima naučnika sa Češkog tehničkog univerziteta i Zapadnočeškog univerziteta u Plzenu. Tim je razvio jedno malo postrojenje u kojem se za zagrijavanje vode koristi istrošeno nukelarno gorivo iz nuklearnih elektrana. To bi ubuduće trebalo da bude jeftinija alternativa uglju i gasu. Naučnici svoje postrojenje zovu „teplator”, što bi se moglo prevesti kao generator toplote. Naučnici su takođe već dobili zaštitu patenta za koncept i konstrukciju.\n„Sa u ovom trenutku raspoloživim rezervama u Češkoj Republici, moguće je 30 godina snabdijevati centralnim grijanjem sve velike češke gradove“, kazao je Škoda za DW. „Tip goriva za koje je ‚teplator‘ konstruisan, ne koristi se samo u češkim elektranam, već se koristio i u zatvorenoj istočnonjemačkoj nuklearnoj elektrani Grajfsvald. Tamošnje potrošeno nuklerano gorivo bi na primjer moglo da se upotrijebi sa našim ‚teplatorom‘ i time grije Lajpcig ili Hale”, kaže Škoda. On cijeni da bi teplator mogao da generiše toplotu približno polovini troškova jedne termoelektrane na gas.\n„Teplator” sada samo još čeka da dobije dozvolu kao nuklearno tehničko postrojenje. Istovremeno se u Češkoj traži mjesto na kojem bi trebalo da se izgradi prvo postrojenje. Škoda kaže da su vrlo iznenađeni pozitivnim reakcijama, i dodaje da je to „sigurno zbog toga što je prihvatanje nuklearne energije u Češkoj veoma veliko“.\n„Manja zavisnost od ruskog gasa”


Prošlo 40 godina od prvog spuštanja ljudi na mesec\nAmerički predsednik Barak Obama sastaće se danas sa prvim astronautima koji su prošetali mesecom, u znak obeležavanja 40. godišnjice tog istorijskog trenutka.\nObama će u Beloj kući dočekati posadu Apola 11 i novoimenovanog direktora američke Agencije za aeronautiku i svemirska istraživanja - NASA.\nEdvin Oldrin, zvani Baz, drugi čovek koji je zakoračio na mesec, rekao je juče u prepunom auditorijumu Nacionalnog muzeja aeronautike i svemirskih istraživanja, ovde u Vašingtonu, da bi Sjedinjene Države trebalo sebi da postave za cilj slanje misije na Mars. On je rekao kako izgleda da je Mars planeta pogodnija za boravak ljudskih bića.\nNjegov kolega iz kapsule koja se spustila na mesec, astronaut Nil Armstrong, zauvek će biti upamćen po izjavi "Ovo je mali korak za čoveka, a ogroman skok za čovečanstvo," koju je izrekao kada je iz svog mesečevog modula stupio na tlo meseca, 20. jula 1969. godine.\nAstronauti nisu bili na mesecu od 1972. Oldrin je površinu zemljinog pratioca opisao kao "zapanjujuću pustoš" i istakao da se to beživotno mesto verovatno nije mnogo menjalo u poslednjih 100 hiljada godina. On je takođe rekao kako bi želeo da NASA razradi plan koji ne bi isključio letove na mesec, ali čiji glavni cilj bi bilo spuštanje na Mars.


AKCIJE KRAŠA OBORILE REKORD: Jagma za deonicama podigla cenu na 123 evra, pojavili se NOVI KUPCI | Najnovije vesti - Srbija danas\n23.09.2019. • 13:13 Srbija Danas/Index.hr\nDeonice Kraša nastavile su i jutros da rastu.\nU prvim satima trgovanja ostvaren je ukupan promet od preko 27 miliona kuna, a cena je porasla na 915 kuna (oko 123 evra), što je 7,65 odsto više nego u petak.\nDeonica Kraša poslednjih nekoliko nedelja snažno je porasla, s oko 400 na preko 900 kuna. Početkom septembra, najveći pojedinačni dioničar Mesna industrija braća Pivac, koji drži preko 30 odsto akcija, zajedno s kompanijom ESOP Kraš objavio je ponudu za preuzimanje.\nTakođe, kao kupac akcija putem Zagrebačke berze pojavila se i kompanija srpskog biznismena Nebojše Šaranovića, inače vlasnika Crvenke koja proizvodi Jaffa keks.\nDa je misteriozni kupac koji je poslednjih nedelja intenzivno kupovao deonice Kraša, a koji se "skrivao" iz računa jedne banke upavo Šaranović, otkriveno je nakon što je prešao prag od 5 odsto akcija, te je onda ta informacija objavljena putem Zagrebačke berze.\nU središtu pažnje našla se i prokustor Kraša Marica Vidaković, koja je otprilike nedelju dana pre ponude za preuzimanje kupila 900 akcija kompanije, po ceni od 390 kuna, što je kod nekih učesnika na tržištu pobudilo sumnju da je kupovinu obavila na temelju insajderskih informacija, kojima je kao odgovorna osoba možda raspolagala, što je navodno prijavljeno i Hrvatskoj agenciji za nadzor finansijskih usluga.\nJuče je objavljena i informacija da su se pojavili, novi agresivni kupci akcija Kraša.\nTagovi: Kraš, akcije, rast akcija, Hrvatska, Mesna industrija Pivac


Deset miliona evra kredita za MSP od EBRD i OTP Leasinga - Nira Press\nPočetna » Deset miliona evra kredita za MSP od EBRD i OTP Leasinga\nZgrada OTP banke\nEvropska banka za obnovu i razvoj (EBRD) i OTP Leasing Srbija doo Novi Beograd zaključili su ugovor o kreditu u iznosu do 10 miliona evra u okviru Regionalnog programa podrške konkurentnosti malim i srednjim preduzećima. Kredit je u potpunosti obezbeđen garancijom od strane matične kompanije, OTP banke Srbija, vodećeg kreditora na srpskom bankarskom tržištu.\nProjekat doprinosi podršci MSP prilikom pristupanja finansiranju za investicije koje su u skladu sa standardima EU i pomoći će MSP pri dobijanju saveta i znanja za uključivanje i implementiranje EU standarda i postizanja konkurentnosti. Tehnička saradnja uključuje i podršku konsultanata za pomoć pri implementaciji, marketingu i praćenju Programa i odvojenoj verifikaciji tehničke implementacije investicija od strane daljih korisnika kredita pre puštanja podsticajnih sredstava. Program podržava Evropska unija koja je osigurala sredstva u iznosu od 1,5 miliona evra za investicione podsticaje daljim korisnicima kredita za implementaciju investicija koje ispunjavaju uslove u skladu sa Odredbama Programa.\nDeset godina poslovanja AIGO biznis sistema\nPovodom obeležavanja jubileja, 10 godina poslovanja kompanije, Aigo biznis sistem (AIGO Bussiness System) je u restoranu Savanova, organizovao svečanost na kojoj\nKako se približavamo kraju godine, jasno je da će rad na daljinu ostati do daljnjeg. Širom sveta ljudi i kompanije sve\nNapredak u oblasti javnih finansija\nVlada Srbije priprema izmene nekoliko finansijskih zakona. U oktobru će usvojiti Predlog zakona o naknadama, kojim će neke od naknada biti\nUnikredit banka najbolja za upravljanje gotovinom\nUnikredit banka Srbija je prema istraživanju renomiranog finansijskog magazina Juromani (Euromoney) proglašena za najbolju banku za upravljanje gotovinom u našoj zemlji\nPrvi put u selima Mala Jasikova i Dubočane organizovana je novogodišnja proslava za mališane. Pozorišnom predstavom i podelom paketića nastavljen je\nŠtada ostvarila rast prodaje od 12 odsto\nDvocifreni rast koji je Štada zabeležila, kako u prodaji tako i kad je reč o EBITDA, predstavljaju odličnu osnovu za dalji\nDelta ulaže 2,5 miliona evra u Holiday Inn i Bel Expo centar\n„Holiday Inn Beograd predstavlja hotelski dragulj koji može mnogo da doprinese kulturnom, umetničkom, sajamskom životu glavnog grada. To je razlog što


Konkurencijo drži se: Vučić pravi aerodrom u Trebinju - Ekonomske Vesti\nKonkurencijo drži se: Vučić pravi aerodrom u Trebinju\n3. jun. 2021 3. jun. 2021 Andrija Matić 0 Comments\nPredsednik Srbije Aleksandar Vučić rekao je u sredu da će kao jedan od rezultata ekonomske saradnje Republike Srbije i Republike Srpske biti izgradjen moderan aerodrom u Trebinju kako bi mogao da pobedjuje konkurenciju.\n„Da tim aerodromom povežemo ne samo Hercegovinu, već i značajan deo Crne Gore i nekih drugih zemalja u regionu sa Beogradom i drugim evropskim centrima”, rekao je Vučić posle sastanka sa delegacijom Republike Srpske.\nBudućem aerodromu u Trebinju konkurencija bi bili aerodromi u Dubrovniku, Tivtu i Mostaru.\nDirektan povod za sastanak bilo je sporno imenovanje visokog predstavnika za BiH.\nSrpski član Predsedništva BiH Milorad Dodik za RTRS je rekao da je to jedan od sastanaka, koji se dešavaju u kontinuitetu, da je tema tih razgovora stanje u Republici Srpskoj, da je njihovo održavanje legitimno i legalno i da niko ne treba da brine jer se u Beogradu ne dogovaraju nikakve zavere.\nAleksandar Vučić je rekao da će Srbija prvi put tražiti izveštaj o radu od visokog predstavnika, a u skladu sa Aneksom 10 Dejtonskog sporazuma.\n„Sve radimo u skladu sa medjunarodnopravnim normama poštujući naše komšije i prijatelje Bošnjake, ali i pokazujući ljubav i pažnju prema Republici Srpskoj”, rekao je Vučić.\nDodik je za RTRS rekao da u skladu sa Aneksom 10 Dejtonskog sporazuma, visoki predstavnik je dužan da podnese izveštaj Savetu bezbednosti UN, SAD, Rusiji, EU, stranama u sporazumu i svim drugim zainteresovanim zemljama.\n„Mi smo tražili od Valentina Incka da podnese izveštaj i on je rekao da neće, čime krši Aneks 10”, rekao je Dodik za RTRS.\n← Vučić pozvao gradjane BiH da se vakcinišu\nRuski Fond nacionalnog blagostanja se oslobodio dolara →


Haradinaj: Nek SAD završe stvari između Kosova i Srbije ili ćemo mi... - IndeksOnline.rs\nNaslovna REGION Haradinaj: Nek SAD završe stvari između Kosova i Srbije ili ćemo mi…\nHaradinaj: Nek SAD završe stvari između Kosova i Srbije ili ćemo mi…\n“Tražim od Vašingtona da se vrati na Balkan. Vašington je dobar u završavanju stvari između Kosova i Srbije. Ako oni ne dođu da nam pomognu, onda ne bi trebalo jednostavno da čekamo, već da odradimo svoje poslove”, nova je poruka lidera Alijanse za budućnost Kosova i nekadašnjeg komandanta Oslobodilačke vojske Kosova Ramuša Haradinaja.\nBrisel mora da odluči, da nam kaže da li može da završi posao između Kosova i Srbije. Ja verujem da to ne mogu, zato tražim od Vašingtona da se vrati na Balkan. Nemamo luksuz da čekamo na ko zna koga- rekao je Haradinaja.\nKako prenosi prištinska televizija “Klan”, on je, na danas održanom skupu stranke u Podujevu podsetio i na to da Republika Srbija i dalje ima Kosovo i Metohiju u svom ustavu.\n– Zapamtite, Srbija još uvek ima Kosovo u njenom ustavu. Ako ga ne ukloni iz svog ustava, zašto da nemaju tačku u Ustavu i za raseljene ljude iz albanskih zemalja koji su nekada bili bili tamo – dodao je.\nHaradinajeva poruka samo je jedna u nizu koje je, otkako je stigao na Kosovo iz Kolmara, uputio javnosti i visokim zvaničnicima Republike Srbije.


Parking prostor iza zgrade u kojoj je leskovački SNS - JUGPRESS\nParking prostor iza zgrade u kojoj je leskovački SNS\nPočeli su radovi na izgradnji parking prostora na javnoj površini unutar stambenog bloka između ulice Moše Pijade i ulice Koste Stamenkovića.\nVrednost ugovora je oko 4,8 miliona dinara, a investitor je grad Leskovac.\nIzvođenje radova je povereno firmama „Sistem SNL Graditelj“ d.o.o. iz Leskovca i „Maki plast“ d.o.o. iz Togočevca, a rok za završetak radova je 60 dana.\nRadove je obišao gradonačelnik Leskovca Goran Cvetanović koji je rekao da su projektom predviđeni izgradnja i uređenje parking prostora i trotoarskih površina, na mestu koje je i ranije uglavnom služilo za parkiranje putničkih automobila, ali je bilo potpuno neuređeno i neugledno.\nOn je rekao i da je prošle godine napravljeno više parking mesta.\n“U ulici Strahinjića bana formirano je 49 parking mesta za potrebe stanara stambenih zgrada, a napravljen je i parking prostor u ulici 7. juli, sa 47 parking mesta”, rekao je Cvetanović.\nProblem sa kojim se najčešće susreću tokom izvođenja ovakvih radova je vezan za odnos stanara okolnih zgrada.\nDirektor Milenko Milenković kaže da stanari moraju da shvate da je prostor oko zgrada vlasništvo grada.\n„Uvek kad krenemo u izgradnju nečeg novog javi se otpor koji se vremenom promeni, kada ljudi uvide da će dobiti jedan uređen i kvalitetan prostor. Konkretno, kada ovaj parking prostor bude završen svi stanari će moći neko vreme da ga koriste besplatno. Nakon toga imaće mogućnost da za 280 dinara mesečno dobiju svoje stalno parking mesto, odnosno u zoni gde im je prebivalište,“rekao je Milenković.